Aleksandar Vučić je izgubio na sudu i sada mora da plati | Luftika\nAleksandar Vučić je izgubio na sudu i sada mora da plati\nLider Dveri Boško Obradović prvostepenom odlukom Prvog osnovnog suda u Beogradu dobio je spor protiv aktuelnog predsednika Srbije Aleksandra Vučića. Lider SNS-a dužan je da Obradoviću plati 200.000 dinara na ime „naknade nematerijalne štete u vidu pretrpljenih duševnih bolova, a zbog povrede ugleda i časti“.\nAleksandar Vučić na ovu odluku ima rok za žalbu u roku od 15 dana, a u presudi stoji da je obavezan da pomenutu novčanu sumu isplati oštećenom ,takođe, u roku od 15 dana „pod pretnjom prinudnog iseljenja“, prenosi nova.rs.\nIsti portal piše da je Obradović tražio da mu predsednik Srbije isplati ukupno milion dinara odštete, ali da je sud taj zahtev odbacio kao neosnovan.\nBoško Obradović je Vučića tužio zbog izrečenih uvreda 13. i 16. februara 2019. godine na televiziji Pink, kada je lidera Dveri nazvao „lopovom“ i „fašistom“.\nNakon prvostepenog izricanja presude, Boško Obradović se medijima obratio rečima da je „ovo veliki dan i istorijski trenutak kada je nezavisno sudstvo u Srbiji donelo prvu sudsku presudu protiv Aleksandar Vučića“.\nOn je pozvao sve „režimske“ medije u Srbiji da objave ovu presudu, a od Vučića je zatražio da mu se javno izvini.\n– Niti smo fašisti niti smo lopovi, niti predsednik SNS-a i Srbije sme tako da nas naziva u medijima bez ikakvih dokaza – poručuje Obradović.\noznakealeksandar vučić boško obradović


RTS :: Bindžovanje serije "Velvet kolekcija" od 07. do 11. septembra na RTS 1\nStrane serije Bindžovanje serije "Velvet kolekcija" od 07. do 11. septembra na RTS 1\npetak, 28. avg 2020, 12:17 -> 17:12\nOd 07. do 11. septembra na Prvom programu RTS-a, svako veče u 22.00 č biće bindžovana serija "Velvet kolekcija" (Velvet Colección, 2017-2019), nastavak romantične melodrame "Velvet" koju ste voleli i pratili takođe na programima RTS-a.\nRadnja serije "Velvet kolekcija" se odvija pet godina kasnije od venčanja Ane i Alberta. Godina je 1967. Nakon 5 godina srećnog života u Njujorku sa Albertom i njihovim detetom, Ana Rivera se vraća u Španiju kako bi napravila korak napred sa Velvetom.\nAlberto i ona su upravljali firmom na daljinu, i uspeli su uz pomoć svih kolega i prijatelja da Velvet ostane referent mode i inovacija.\nUgledajući se na ostale međunarodne firme, Ana odlučuje da je vreme da Velvet pređe granice Španije. Prvi korak je da pokažu sebi da su sposobni da otvore novu galeriju u drugom gradu Španije, van Madrida.\nZa to je odabrana Barselona, gde će svi Anini prijatelji i kolege biti odgovorni da njen san postane stvarnost.\nNastavak serije donosi nam istu praksu menjanja situacije iz epizode u epizodu. Iako je u centru pažnje Ana Rivera i njen život, reditelj nije zapostavio ni ostale likove, koji već imaju zavidnu minutažu. A oni koji cene dobre kadrove i muziku biće itekako zadovoljni izborom ove produkcije...\nUloge: Marta Asas, Adrijan Lastra, Ljorens Gonzales, Asijer Ećandija, Fernando Gualjar...\nRežija: Raomn Kampos, Hema R. Neira\nNeustrašiva, na Prvom programu, nedeljom oko 23 časa\n11 miliona gledalaca garantuju da serija "Telohranitelj" oduzima dah!\nDruga sezona najpopularnije izraelske TV serija "Fauda" samo na RTS 2


Sporni tender izbacio dugogodišnje zakupce kafea “Atrijum” iz posla – DnevniZurnal\nSporni tender izbacio dugogodišnje zakupce kafea “Atrijum” iz posla\nby admin 23/02/2022, 06:46 2k Views\nKafe “Atrijum” je za preko dvadeset godina, koliko stoji u blizini Malog Tašmajdana, stekao status kultnog mesta među studentima, ali i profesorima Tehnološko metalurškog i okolnih fakulteta. Kako zakupac ovog ugostiteljskog objekta kaže, “Atrijum” je mesto na kome se skupljala probrana klijentela, čime se čuvao ugled fakulteta koji se nalazi u Karnengijevoj 4. Tome je, međutim, došao kraj nakon spornog tendera koji je dugogodišnje zakupce izbacio iz posla, piše Nova.rs.\nZakupac se na javni poziv za zakup lokala od 150m2, do sada javljao čak pet puta. Četiri puta je pobeđivao na tenderu, a u isti lokal, koji je postao porodični biznis, prema procenama veštaka, uložio je gotovo 100.000 evra.\nKada je peti put trebalo da rutinski produži petogodišnji ugovor , dobio je i usmene garancije dekana Tehnološko-metalurškog fakulteta, prof. dr Petra Uskokovića, koji je samo dva meseca kasnije, kako kaže ugostitelj, grubo pogazio datu reč, piše Nova.rs.\n„Prirodno je da smo se, kao dugogodišnji zakupci, raspitali za produženje našeg ostanka ovde. Imali smo načelni dogovor sa dekanom fakulteta, rukovali smo se, međutim on to nije ispunio“, rekao je korisnik ovog prostora.\nKako piše Nova.rs, problem nastaje kada se na tender javljaju firme koje se dovode u blisku vezu sa sekretarom fakulteta, Vladimirom Aranđelovićem. Kako kažu zakupci “Atrijuma”, upravo je dogovor između dekana i sekretara fakulteta o nameštanju tendera doveo do toga da se zakupci “Atrijuma” izbace iz posla, jer je pobeda na tenderu, navode zakupci, obećana kumu sekretara.\n“Na javni oglas se javilo nekoliko ponuđača a pobedu na tenderu odnela je firma iza koje stoji kum sekretara fakulteta”, rekao je zakupac, izrazivši sumnju da je tender na kom je učestvovao – namešten, dodaje se na portalu Nova.\nKako je sukob interesa u ovom slučaju teško dokaziv, deluje da je zakupac kafića razumeo situaciju ali da, prirodno, želi da dobije nadoknadu za sredstva koja je uložio u objekat, dodaje se.\nMeđutim, nakon navodnog nameštenog tendera, strahuje da će dekan i sekretar fakulteta koristiti svoj uticaj i u slučaju eventualne sudske procene lokala, pa će tako za mesto u koje su uložene desetine miliona dinara dobiti znatno manju nadoknadu, piše Nova.rs.\nZakupac veruje da će, iako je “obmanut”, za šta poseduje i materijalne dokaze, dobiti satisfakciju u vidu pristojne i realne nadoknade za uložen novac, vreme i trud, kao i da će na nekom drugom mestu naći pravdu i mogućnost za nov početak, daleko od ortačkih tendera i dogovorenih poslova, dodaje Nova.rs.\nPovodom komentara zakupca da je tender namešten i da je izbačen iz posla zbog dogovora sekretara fakulteta i njegovog kuma, a da je sve to “aminovao” dekan fakulteta, oglasio se i Vladimir Aranđelović, sekretar fakulteta.\n“Postupak izdavanja u zakup je sproveden u skladu sa Uredbom koja reguliše ovu oblast. Čitav postupak je sprovela tročlana komisija u kojoj nisam član niti sam imao učešće u bilo kojoj fazi postupka i okončan je bez ikakvih žalbi na koje su stranke učesnice imale pravo u skladu sa Uredbom. Odabrani ponuđač je ponudio cenu zakupa koja daleko prevazilazi početnu cenu ustanovljenu oglasom”, naveo je Aranđelović, ne odgovorivši na pitanje da li je u kumovskim vezama sa ponuđačem koji je pobedio na pomenutom tenderu, piše Nova.rs.


NBA - Šok za Kalatesa, 20 utakmica suspenzije! - Sportske.net\nNBA - Šok za Kalatesa, 20 utakmica suspenzije!\nBek Memfis Grizlisa će zbog kazne izrečene od strane NBA lige biti u nemogućnosti da pruži pomoć svojim saigračima u predstojećem plej-ofu, odnosno njegovom najvećem delu.\nGrčki internacionalac Nik Kalates, košarkaš Memfis Grizlisa, suspendovan je na 20 mečeva zbog dopinga, odnosno korišćenja supstance pod nazivom tamoksifen.\nTamoksifen se najčešće koristi u tretmanu raka dojke kod žena i muškaraca, ali kod sportista ima drugu namenu, budući da on smanjuje nuspojave korišćenja steroida.\nKalates nije bio nosilac igre u Memfisu, ali je uprkos tome u svojoj prvoj sezoni imao sasvim solidnu rolu sa 16.5 minuta po meču u kojima je beležio u proseku 4.9 poena, 2.9 asistencija i 0.9 ukradenih lopti na 71 odigranoj utakmici.\n'Grizliji' se sa sedmog mesta na Zapadu ukrštaju sa Oklahomom, a očekuje se da će Kalatesovo mesto popuniti veteran Beno Udrih.\nMarlon Bird, igrač bejzbola u MLS ligi, u junu 2012. godine bio je suspendovan na čak 50 utakmica zbog korišćenja iste supstance, tako da se može reći da je Kalates dobro prošao.


Sedmična konferencija za štampu MKSJ - 4. decembar 2013. | Меѓународниот кривичен суд за поранешна Југославија\nSedmična konferencija za štampu MKSJ - 4. decembar 2013.\nSudija Theodor Meron, u dvojnom svojstvu predsednika MKSJ i MMKS, sutra će Savetu bezbednosti Ujedinjenih nacija dostaviti svoj šestomesečni izveštaj. Njegovo obraćanje je zakazano za 15:00 časova po njujorškom vremenu, što je 21:00 u Hagu. Obraćanje se može pratiti uživo na vebsajtu Ujedinjenih nacija.\nSada ću se osvrnuti na najnoviji razvoj događaja u nekoliko aktuelnih predmeta pred Međunarodnim sudom.\nU postupku protiv Vojislava Šešelja, nakon naloga Pretresnog veća da Tužilaštvo i optuženi podnesu svoje podneske, prevod Šešeljevog mišljenja o nastavku procesa u ovom predmetu zaveden je u spis ove sedmice. U svom podnesku Šešelj tvrdi da nakon izuzeća sudije Harhoffa iz postupka ovaj predmet ne može da se dalje nastavi. Ponovno izvođenje dokaza bi, po njegovom mišljenju, predstavljalo grubo kršenje međunarodnog proceduralnog prava te stoga postupak protiv njega treba obustaviti, njega treba hitno pustiti na slobodu i treba mu isplatiti finansijsku nadoknadu.\nNakon Šešeljevog podneska, Tužilaštvo je takođe podnelo svoje mišljenje o nastavku postupka u ovom predmetu, smatrajući da postupak treba da se nastavi od faze većanja o presudi, nakon što se sudija Niang upozna s postojećim predmetnim spisom.\nProšle sedmice u predmetu Karadžić, sudija Moloto, kojeg je imenovao predsednik MMKS Meron, odbacio je Karadžićev zahtev za sprovođenje istrage o mogućem nepoštovanju suda od strane Carle del Ponte, bivšeg tužioca MKSJ. Sudija Moloto je zaključio da Carla del Ponte nije prekršila nijedan nalog Pretresnog veća u postupku protiv Slobodana Miloševića, te je zaključio da nema razloga za sumnju da je počinila nepoštovanje Međunarodnog suda.\nU žalbenom postupku u predmetu Stanišić i Župljanin, sudija Agius, kojeg je imenovao predsednik MKSJ Meron da razmotri više zahteva odbrane u vezi s pitanjem pisma sudije Harhoffa, imenovao je u Žalbeno veće sudiju Sekulea umesto sudije Merona isključivo u svrhu razmatranja ovih zahteva.\nŠto se tiče Župljaninovog zahteva za poništenje Presude Pretresnog veća, sudija Agius je juče odbio zahtev optuženog za izuzeće sudije Liua iz razmatranja ovog zahteva. Prema Župljaninu, sudija Liu, koji je bio član komisije koja je donela odluku o izuzeću sudije Harhoffa iz predmeta Šešelj i uložio protivno mišljenje od većine članova Komisije, nije stoga u poziciji da odlučuje o Župljaninovom zahtevu za poništenje presude bez predrasude u vezi s jednim od mogućih ishoda.\nSada ću se osvrnuti na raspored u sudnicama za naredni period.\nNa suđenju Goranu Hadžiću, pretres po zahtevu za izricanje oslobađajuće presude (pravilo 98bis) zakazan je za 16. i 18. decembar s početkom u 9:00 u sudnici III. Prvo će odbrana izneti svoje stavove 16. decembra, nakon čega će uslediti odgovor Tužilaštva 18. decembra. Tužilaštvo je završilo izvođenje svojih dokaza 17. oktobra 2013.\nNa suđenju Radovanu Karadžiću, svedoči bivši zvaničnik Opštine Ključ, Marko Adamović. Odbrana je do sada pozvala 194 svedoka u ovom predmetu.\nNa suđenju Ratku Mladiću, postupak će biti nastavljen sutra nastavkom svedočenja veštaka Reynauda Theunensa, vojnog analitičara. On je 164. svedok, i poslednji koga će pozvati Tužilaštvo. Očekuje se da će Tužilaštvo završiti izvođenje svojih dokaza sledeće sedmice.\nTokom suđenja prošle sedmice odbrana je već najavila da namerava da podnese zahtev za oslobađajuću presudu u skladu s pravilom 98bis.\nŽalbeni pretres u predmetu Popović i drugi se nastavlja ove sedmice. Prema rasporedu, trajaće i cele sledeće sedmice.\nNa kraju, u žalbenom postupku u predmetu Stanišić i Župljanin, zakazana je statusna konferencija za 11. decembar u 15:30 časova u sudnici I.\nMargriet Prins, specijalna savetnica tužioca, dala je sledeću izjavu:\nTužilac će sutra Savetu bezbednosti Ujedinjenih nacija predstaviti 20. izveštaj Tužilaštva o napretku ostvarenom u sprovođenju strategije okončanja rada MKSJ. Izveštaj će se dotaći trenutnog statusa prvostepenih i drugostepenih postupaka, saradnje država na području bivše Jugoslavije s Tužilaštvom, napretka ostvarenog u suđenjima za ratne zločine na nacionalnom nivou u Bosni i Hercegovini, kao i regionalne saradnje Hrvatske, Srbije i Bosne i Hercegovine.


“Srbija je imala istoriju koja je više učila ratu nego miru. Nama je toga dosta. Danas Srbija uči da saradjuje sa susedima. Prošlost ostavlja tamo gde joj je mesto, a širom otvornih očiju gleda u budućnost”, kazao je Vučić.\n“Samo ujedinjena porodica, u kojoj se čuje glas svakog člana” može da izbegne opasnost da “male grudve” izazovu velike lavine.\n“Apelujemo na zaključke i preporuke i da damo zajednički doprinost ovom problemu”, kazao je Vučić.\n“Pretnja terorizmom je univerzalna i tiče se svih nas, zato i naš odgovor mora da bude jedinstven i univerzalan”, istakao je srpski premijer.\nTerorizam, dodao je, predstavlja pretnju ne samo za bezbednost nego i za vrednosti i “jednako pogadja i NATO i Rusiju i neutralne zemlje”.\n“OEBS može da igra značajnu ulogu u prevenciji terorizma kroz edukaciju i rad s mladima da spreči jačanje radikalizma medju mladima”, kazao je Vučić.\nVučić je dodao da je Srbija istrajna u jačanju regionalne saradnje i da je “Balkan bure baruta i jedna iskra može da zapali značajan deo sveta”.


U Beogradu otvorena izložba fotografija 'Primenjena nostalgija: Beograd - Pariz'\nU Beogradu otvorena izložba fotografija 'Primenjena nostalgija: Beograd – Pariz'\nBeta 22. juna 2022. 13:55\nIzložba fotografija „Primenjena nostalgija: Beograd – Pariz“ otvorena je danas u Domu omladine Beograda.\nFotografije su izložene u Domu omladine Beograda do 30. juna.\nAutor jednog dela izloženih fotografija je Beogradjanin Nemanja Maraš koji je boravio u poseti Parizu dok je Beograd kroz svoj objektiv zabeležila francuska vizuelna umetnica Lor Može.\nProjekat „Primenjena nostalgija“ je zamišljen kao serija zajedničkih izložbi dva eminentna fotografa, jednog iz Srbije i drugog iz zemlje predsedavajuće EU, a cilj je unapredjenje kulturne razmene i promovisanje evropskih vrednosti.\nMinistarka za evropske integracije Srbije Jadranka Joksimović izjavila je na otvaranju da je izložba omaž evropskom načinu života koji Beograd deli sa brojnim evropskim prestonicama.\nProšle nedelje, rekla je, ista izložba je otvorena u srpskom Kulturnom centru u Parizu.\n„Puno gradjana Pariza je već na otvaranju izložbe ulazilo da vide šta dele Pariz i Beograd. Ta vibrantnost duha i ljudi, život grada, otvorenost, multikulturalnost i kosmopolitizam su nešto što dele dva grada uz sve razlike koje postoje“, navela je ministarka.\nSituacija sa evrointegracijama se zakomplikovala zbog „velikog i zabrinjavajućeg“ sukoba u Ukrajini u koji je uključena i nuklearna sila što može biti pretnja globalnoj bezbednosti.\n„Za nas situacija nije uvek bila laka, radi se o dva naroda, dve zemlje koje su obe prijateljske Srbiji u svakom pogledu. Nama je zaista vrlo teško da na bilo koji način pokaženo šta osečamo, pre svega humanost i empatiju prema ukrajinskom narodu i teškim momentima koje preživljavaju“, rekla je ona.\nDodala je da postoji očekivanje da se Rusiji uvedu sankcije i da je Srbija toga svesna.\n„Za nas iz brojnih razloga to nije bilo jednostavno, svesni smo svega. Stali smo na stranu medjunarodnog prava i suvereniteta i integriteta zemalja kao što branimo i naš i oko toga nema dileme na kojoj je Srbija strani. Očekivanja od nas postoje, zato nećemo otvoriti klaster 3“, istakla je Joksimović.\nŠef delegacija EU u Srbiji Emanuele Žofre je istakao da je „slika vredi više od hiljadu reči“, a ove fotografije prepričavaju priču koje su u Beogradu i Parizu videli srpski i francuski fotografi.\n„Radi se fantastičnoj kolekciji fotografija koja doprinosi ne samo odnosima izmedju Srbije i Francuske nego i Srbije i EU“, dodao je.\nAmbasador Francuske Pjer Košar ponovio je da je inicijativa jza ovakvu izložbu „slika odlične saradnje dve zemlje“.\n„Ove slike govore istinu o bliskosti izmedju Srbije i Francuske, Srbije i EU. Predstavljaju bliskost, zajedničku istoriju i vrednosti koje dele ove dve zemlje“, dodao je.s\nBeograd i Pariz su, rekao je, povezani i to se može videti na izloženim slikama.\nOtvaranju je prisustvovao i Goran Vesić.


Kanada: poštovanje prava transrodnih zatvorenika/ca - Gayten LGBT\nKanada: poštovanje prava transrodnih zatvorenika/ca\nTransrodne osobe na odsluženju zatvorske kazne biće smeštene u odgovarajuće zatvore i obraćaće im se u skladu s njihovim rodnim identitetom. Ove promene stigle su pošto je federalna vlada Kanade dodala „rodni identitet i izražavanje“ listi zabranjenih osnova za diskriminaciju.\nPromene načina na koji federalni zatvorski sistem tretira transrodne zatvorenike/ce znači da će oni/e od sada biti smešteni u muške ili ženske objekte, na osnovu toga kako se samoodređuju.\nZaposleni/e u zatvorima takođe moraju da se obraćaju transrodnim zatvorenicima/ama koristeći njihovo ime u skladu sa rodom, kao i odgovarajuću zamenicu, a zatvorenici/e će moći da kupuju stvari za muškarce i žene iz kataloga odobrenog od strane zatvora, bez obzira na anatomiju ili oznake za rod koje im stoje u ličnim dokumentima.\nOve promene stigle su pošto je prošlog juna federalna vlada dodala „rodni identitet i izražavanje“ listi zabranjenih osnova za diskriminaciju u Kanadskom zakonu o ljudskim pravima.\n„Presrećni smo da zatvorski sistem Kanade uvodi toliko mnogo pozitivnih promena kojima se priznaju ljudska prava trans osoba u zatvorima,“ izjavila je Dženifer Metkalf, izvršna direktorka Pravnog servisa za zatvorenike/ce.\n„Ove promene će unaprediti bezbednost i dostojanstvo transrodnih osuđenika/ca u Kanadi, i uticaće na svaki aspekt njihove svakodnevice.“\nU zajedničkoj izjavi Pravnog servisa za zatvorenike/ce, Popravnog sistema Kanade i kanadskog Odbora za ljudska prava stoji da su reforme rezultat njihove dugogodišnje saradnje.\nPredsedavajuća Odbora za ljudska prava, Mari Klod Landri, izjavila je da reforme imaju veze s poštovanjem i ljudskim dostojanstvom, na koje svaka osoba ima pravo, uključujući i one u zatvorskim sistemima.\nOve promene takođe stavljaju akcenat na privatnost i poverljivost rodnog identiteta zatvorenika, koji će biti dostupan drugima samo ukoliko je to važno i biće dostupan samo onima koji su direktno uključeni u brigu o zatvoreniku.\nIndividualizovani protokoli koji se tiču pristupa toaletu ili kupatilu, kao i izbora policajca ili policajke prilikom vršenja pretresa, testiranja urina i video nadzora takođe će biti ponuđeni transrodnim zatvorenicima.\nPoverenik Don Hid izjavio je da je Popravni sistem Kanade posvećen izgradnji bezbedne i inkluzivne sredine koja ima poštovanja za sve, uključujući i transrodno osoblje, zatvorenike/ce, volontere/ke i posetioce/teljke.\nIzvor: Federal transgender inmates to be housed, addressed according to their gender identity


Na stranici sadržaj lokacije SharePoint Online vlasnici lokacija možete da prikažete listu svih stranica, biblioteka, lista i drugih aplikacija na svojoj lokaciji, kao i na listi podlokacija. Stranici "sadržaj lokacije" obezbeđuje jasnije pristup da biste dodali liste, stranice, biblioteke dokumenata, podlokacija i aplikacije.\nAko želite, možete da vratite klasični iskustvo na stranici sadržaj lokacije tako što ćete kliknuti na dugme Vrati se u klasičnom SharePoint u donjem levom uglu. Će biti u klasičnom iskustvo za ostatak sesiju pregledača. Ako zatvorite pregledač, a zatim ga ponovo otvorite stranicu "sadržaj lokacije", ponovo će videti novu lokaciju sadržaj iskustvo.\nAko ste administrator i želite da promenite podrazumevani iskustvo u klasični za korisnike, sledite ove korake:


Dinamo i Partizan za "obraz" regiona - Sportske.net\nKada se uzme u obzir period od trenutka osamostaljvanja bivših republika nekadašnje Jugoslavije učinak klubova sa tih prostora jednostavno je poražavajuć.\nEvropska takmičenja pravo su merilo koliko je i fudbal izgubio razaranjima u bivšoj Jugoslaviji pa nije teško zaključiti da samo Dinamo iz Zagreba i Partizan uspevaju, donekle, da brane "obraz" regiona.\nPočeviši od toga da makedonski, crnogorski i bosanski klubovi retko uspeju da prođu i prvo kolo kvalifikacija u kome se nađu, ni timovi iz ostalih bivših jugoslovenskih republika ne uspevaju da se snađu u Evropi.\nKada se sve sabere, račun je jasan. Za dvadeset godina samo je pet klubova sa prostora nekadašnje SFRJ uspevalo da se plasira u jedno od dva prestižna takmičenja.\nAko se uzme u obzir da su učešća Crvene zvezde, Mariboira i Hajduka bila "sa mene pa na uštap" ostaje razočaravajuć podatak da su samo Dinamo i Partizan uspevali da, donekle, poprave lošu sliku o fudbalu u našem regionu.\nModri su za dvadeset godina imali 4 učešća u LŠ i 5 u LE. Što se tiče Partizana, crno-beli su 2 puta igrali u LŠ i 5 puta u LE.\nTome treba dodati da su dva pomenuta kluba imala očajan bilans pošto su na ukupno 78 evropskih utakmica ostavrili samo dvanaest pobeda uz poražavajuću gol razliku.\nIpak, ovogodišnje učešće Dinama u LŠ i Partizana i Maribora u LE ohrabruje i nagoveštava da bi u budućnosti klubovi iz regiona mogli da poprave svoju poziciju na Evro sceni ali je sigurno da će to biti jako mukotrpan posao koji će zavisiti od finansijskih situacija u našoj zemlji i zemljama sa kojima smo nekada bili jedno.


Najskuplje moderne građevine na svetu\nNaslov: Najskuplje moderne građevine na svetu Sub 6 Dec - 9:00\nGrađevine često služe kao gradski simboli i zbog toga ponekad koštaju basnoslovnu količinu novca. Obično je reč o oblakoderima, ali lista sajta „Emporis“ pokazuje i da nije samo visina presudni faktor građevinskog računa koji će biti ispostavljen.\nUkoliko izračunate, svaki od 27 spratova „Šeratonovog“ hotela i odmarališta u kineskom Hižuu koštao bi 55 miliona dolara. Sa konačnom cenom od skoro milijardu i po dolara košta kao i 163 sprata visoka Burdž Kalifa.\nHotel još nije završen, ali kompjuterske animacije pokazuju kako će izgledati, a planirana cena je visoka baš zbog svog čudnog oblika i neverovatno složenog načina gradnje.\nBurdž Kalifa je kad je reč o troškovima gradnje izjednačena sa „Šeratonom“ u Kini, ali imajući u vidu da je 136 spratova viša, urednici portala Emporis dodelili su joj jednu poziciju više.\nIako milijardu i po dolara možda zvuči kao mnogo novca, za najvišu zgradu na svetu to je i te kako pristojna cena.\nKoliko košta dobro opremljena bolnica sa najmodernijim aparatima i vrhunskom infrastrukturom najbolje svedoči činjenica da su se na listi devet najskupljih modernih građevina našle i dve bolnice u Australiji.\nPrva je univerzitetska bolnica "Gold Coast" , sedmospratna bolnica koja košta čak 1,55 milijardi dolara.\nNaslov: Re: Najskuplje moderne građevine na svetu Sub 6 Dec - 9:01\nŠesti na listi je simbol Tajpeja, koji je ove godine napunio deset godina. Do 2010. godine Tajpej 101 držao je rekord kao najviša zgrada na svetu, dok mu tu titulu nije preuzela zgrada sa osme pozicije.\nOblakoder je koštao 1,76 milijardi dolara, a troškovi su velikim delom bili opravdani jer se građevina nalazi u zoni zemljotresa i tajfuna, pa je na strukturna ojačanja potrošeno mnogo novca. Blizu devedesetog sprata nalazi se ogroman teg, koji se njiše u suprotnom smeru od zgrade sprečavajući da se previše savije.\nLondonski 1,9 milijardi dolara vredan "Shard" je megaprojekat britanske prestonice koji je dizajnirao poznati arhitekta Renco Pjano.\nOblik i visina zgrade nisu jedini razlozi za cenu – temelji su namerno napravljeni da budu izuzetno masivni kako bi se obezbedila dodatna stabilnost, a moderni simbol Londona napravljen je i u izuzetno skupom delu grada.\nNaslov: Re: Najskuplje moderne građevine na svetu Sub 6 Dec - 9:02\nZgrada hotela „Palaco“ u Las Vegasu daleko je od najviše na svetu, ali ono što joj fali u visini nadoknađuje u upotrebnoj površini.\nU nju je uloženo više od 1,9 milijardi evra, a kada govorimo o veličini, najbolja ilustracija je ta da je prestigla Pentagon na listi najvećih američkih zgrada.\nPonovo se listu probila bolnica, i ponovo je u Australiji. Uprkos činjenici da je trenutno u izgradnji, za projekat je odvojena suma od 2,1 milijardu evra!\nZbog velike površine, brojnih bolničkih krila i skupocenih aparata "Royal Adelaide Hospital" postaće sledeće godine, kada bude završena, najskuplja bolnica na svetu.\nNaslov: Re: Najskuplje moderne građevine na svetu Sub 6 Dec - 9:03\nRumunski diktator Nikolaje Čaušesku navodno je tražio od svojih arhitekata da se ugledaju na severnokorejske lidere kada su osmišljavali zgradu parlamenta.\nNakon uložene tri milijarde dolara i 13 godina mukotrpne gradnje, izgrađena je najveća zgrada državne administracije na svetu.\nNaslov: Re: Najskuplje moderne građevine na svetu Sub 6 Dec - 9:04\nNajskuplja zgrada na svetu je tek izgrađen svetski trgovinski centar u Njujorku – "One World Trade". Njujork tajms je nedavno objavio članak u kom je obelodanjena astronomska cena od 3,9 milijardi dolara.\nZbog velikih grešaka u proceni i gradnji, loših odluka, nesposobnosti određenih kadrova, kao i ogromnim, masivnim temeljima ugrađenim na izuzetno teškoj podlozi troškovi su višestruko uvećani tokom godina gradnje.\nNaslov: Re: Najskuplje moderne građevine na svetu


BBC: Svijet je podijeljen, SAD “prebacuju loptu” Rusiji i Kini – BiGportal.ba\nBBC: Svijet je podijeljen, SAD “prebacuju loptu” Rusiji i Kini\nNajnoviji raketni test koji je izvela Sjeverna Koreja podijelio je svjetske sile koje su se ujedinile iza novog paketa sankcija UN prije samo nekoliko dana, piše BBC.\nKako navodi, SAD smatraju da bi “teret odgovora” na test Severne Koreje trebalo da snose Kina, glavni saveznik te zemlje, i Rusija, koja takođe ima veze s režimom u Pjongjangu.\nS druge strane, Kina je nagovestila da SAD izbegavaju sopstvenu odgovornost, a Rusija je osudila “agresivnu” američku retoriku.\nJapanski premijer Šinzo Abe poručio je da ta zemlja “nikada neće tolerisati” tako “opasnu provokativnu akciju”, a SAD, Kina i Rusija su takođe osudile napad.\nMeđutim, američki državni sekretar Reks Tilerson stavio je do znanja da Vašington smatra da je sada na Pekingu i Moskvi da deluju kako bi “obuzdali” Pjongjang.\nOni “moraju da pokažu svoju netolerantnost prema tim nepromišljenim lansiranjima raketa tako što će preduzeti direktne akcije”, rekao je Tilerson.\nOn tvrdi da je Kina snadbevala Severnu Koreju naftom, a da je Rusija bila najveći poslodavac “severnokorejskog prinudnog rada”.\nNa to je portparolka kineskog Ministarstva spoljnih poslova Hua Ccunjing uzvratila rečima da njena zelja “nije žarište konflikta”.\n“Razne direktno umešane strane trebalo bi da preuzmu odgovornost”, poručila je ona obraćajući se novinarima čime je, ocenjuje Bi-Bi-Si, jasno aludirala na SAD i Južnu Koreju.\nOna je dodala da je “svaki pokušaj da operu svoje ruke od tog pitanja neodgovoran i da neće pomoći da se reši problem”.\nDodala je da sankcije nisu jedini način da se reši problem, te je pozvala na mirno rešenje kroz “zvanična diplomatska sredstva”.\nNjena koleginica iz ruskog Ministarstva spoljnih poslova Marija Zaharova naglasila je da Rusija pokazuje “ne samo netoleranciju ka nelegalnim lansiranjima, već želju da se reši situacija na Korejskom poluostrvu”.\n“Nažalost, agresivna retorika je jedina stvar koja dolazi iz Vašingtona”, ocenila je portparolka ruskog ministarstva.


NLB Group će do 2025. godine imati više od 300 miliona evra dobiti | Biznis.rs\n13.5.2022 08:53 Autor: Redakcija Biznis.rs 5\n„NLB Group će u 2025. godini ostvariti više od 300 miliona evra dobiti od redovnog poslovanja, od čega trećinu sa srpskog tržišta“, rekao je...\n„NLB Group će u 2025. godini ostvariti više od 300 miliona evra dobiti od redovnog poslovanja, od čega trećinu sa srpskog tržišta“, rekao je direktor NLB Group Blaž Brodnjak na konferenciji održanoj povodom Dana NLB investitora u Beogradu.\nNLB Group prepoznaje investicione kapacitete Srbije, zbog čega će nastaviti sa ulaganjima, kako bi se mladi i talentovani ljudi zadržali u zemlji i regionu, poručio je Brodnjak, a prenosi Finance.si.\nOn je rekao da sada ima mnogo bolji uvid u to koji su potencijali Beograda, Srbije, ali i čitavog regiona jer su na konferenciji učestvovali investitori iz celog sveta – SAD, Skandinavije, zapadne Evrope i Azije. Naglasio je da je NLB Group još pre nekoliko godina shvatila dinamiku razvoja ekonomije u Srbiji, kao i investicione kapacitete koje naša zemlja nudi.\n„Mi smo pre nekoliko godina jasno razumeli dinamiku razvoja srpske ekonomije, taj neki pragmatizam sa ekonomskim politikama koje su jako povoljne za strani kapital. Nije slučajno da je Srbija u poslednje četiri godine među najboljim zemljama za privlačenje stranih neposrednih investicija“, naglasio je Brodnjak.\nNajavio je da će NLB Group nastaviti sa ulaganjima i dodao da konferencija u Beogradu upravo dokazuje trend koji će slediti njegova grupacija, jer je na njemu prisustvovala čitava uprava NLB Group iz Ljubljane.\nPodsetio je da je održana i prva sednica Nadzornog odbora grupacije po prvi put u istoriji van Ljubljane, čime se, kaže, šalje jasna poruka Beogradu i Srbiji.\nFoto: Ilustracija/printscreen Youtube\n„Sklopili smo nekoliko veoma značajnih transakcija, rastemo i ritejlu, keš kreditima, stambenim kreditima, a raste i tržišno učešće, iako je NLB Group bila u procesu teške integracije sa Komercijalnom bankom“, prenosi Brodnjak.\n„Banka posluje od 4. maja od kako je NLB Komercijalna banka, formalno od 30. aprila, i već sad smo u poziciji da se fokusiramo na klijente, njihovo iskustvo i posao“, istakao je Brodnjak.\nPoručio je da je njegova banka na raspolaganju za nove infrastrukturne projekte i stambenu gradnju. Kaže da su prioritet njegove kompanije stambeni krediti, jer se na taj način neguje porodica i stimulišu mladi da ostanu u zemlji.\nBrodnjak je naglasio da NLB Komercijalna Banka raspolaže sa kapacitetom čitave grupacije, a ne samo sa kapacitetom iz Srbije i da ima nove ciljeve preuzimanja, ali je ulazak na hrvatsko tržište ponovo odložen.\nU periodu integracije banka porasla 160 miliona evra\nPredsednik izvršnog odbora NLB Komercijalne banke Vlastimir Vuković naveo je da je u prva tri meseca, u periodu integracija, banka porasla 160 miliona evra u kreditima. Istakao je da banka pokriva više segmenata od velikih korporativnih klijenata, preko agrara, gde ima 30 odsto tržišnog učešća, do jedinstvenog konkursa kojim se podstiče organska proizvodnja.\nAktiva NLB Komercijalne banke posle spajanja 4,8 milijardi evra\nZavršeno spajanje NLB i Komercijalne banke\nTakođe, Vuković je najavio da će NLB Komercijalna banka i NLB Group u narednom periodu lansirati zelene kredite, odnosno kredite za obnovljive izvore energije, kako za stanovništvo, tako i za privredu u Srbiji i regionu.\n„Za tri meseca uz integraciju koju smo uradili radimo i dosta stvari na tome da poboljšamo život u sredini u kojoj radimo“, rekao je Vuković.\nBANKE KOMERCIJALNA BANKA NLB\nRAST DOBITI BANAKA U RS Za 14 odsto više nego prethodne godine\nOdlično, sjajne vesti.\nBaš bi me čudilo da je drugačije\nNormalno kada su i oni podigli svoje cene\nSve ovo je pohvalno,samo da jos ne povecaju cene usluga…


UN upozorava da će temperatura porasti za 2,7 stepeni s trenutnim ciljevima - Impuls\nObjavljeno: Srijeda, 27 Oktobar 2021 09:02\nPo trenutnim obavezama za smanjenje emisije stakleničkih plinova, globalno će temperatura porasti do kraja vijeka za 2,7 stepeni Celzijevih, navodi se u izvještaju Ujedinjenih nacija, prenosi Hina.\nNa klimatskom samitu COP26 iduće sedmice vođe će raspravljati o ambicioznijim obvezama koje se tiču smanjenja emisije stakleničkih plinova s ciljem ograničenja globalnog zagrijavanja na porast od 2 stepena Celzijeva u odnosu na predindustrijsko razdoblje.\nSvjetska meteorološka organizacija uoči dvosedmičnog samita u Glasgowu, koji počinje u nedjelju, objavila je da je koncentracija stakleničkih plinova dosegnula rekordne vrijednosti prošle godine te da je svijet daleko od ograničenja globalnog zagrijavanja.\nGodišnji izvještaj Programa Ujedinjenih nacija za okoliš (UNEP), koje mjeri jaz između očekivanih emisija i emisija dogovorenih Pariškim sporazumom iz 2015. navodi da nova obećanja predviđene emisije za 2030., za dodatnih 7,5 posto u odnosu na prethodne obveze.\nPotrebno smanjenje emisije stakleničkih plinova\nAko se trend nastavi do kraja vijeka globalno bi se temperatura povećala za 2,7 stepeni Celzijevih, što je nešto manje od 3 stepena Celzijeva iz UNEP-ove prošlogodišnje projekcije.\nPotrebno je smanjenje emisije stakleničkih plinova od 30 posto kako bi se ograničilo zagrijavanje na 2 stepena Celzijeva te smanjenje od 55 posto kako bi se zagrijavanje ograničilo na 1,5 stepen Celzijev.\n“Ako ne dođe do značajnog smanjenja emisija u sljedećoj dekadi, zauvijek ćemo izgubiti mogućnost da dosegnemo 1,5 stepen”, rekao je glavni sekretar UN-a Antonio Guterres novinarima.\nOčekuje se povećanje globalnih emisija\n“Apsolutno je nužno da se sve zemlje G20 prije ili u Glasgowu obvežu da su kompatibilne sa smanjenjem na 1,5 stepen”, dodao je.\nAli ako se uzmu zajedno sva obećanja 192 zemlje prema Pariškom sporazumu, očekuje se povećanje globalnih emisija od oko 16 posto do 2030. u odnosu na 2010., što bi dovelo do zagrijavanja od oko 2,7 stepena Celzijevih.


Premijer Letonije: EU i NATO treba da signaliziraju Moskvi o posledicama u slučaju eskalacije - 28.11.2021, Sputnik Srbija\nEvropska unija i NATO moraju poslati signal Rusiji da će u slučaju eskalacije na granici sa Ukrajinom doći do „veoma jasnih posledica”, izjavio je letonski... 28.11.2021, Sputnik Srbija\nPrema njegovim rečima, trenutno u Evropi istovremeno postoji više hibridnih pretnji, jedna od njih je migrantska kriza na granicama Belorusije sa Letonijom, Litvanijom i Poljskom, a druga je koncentrisanje ruskih trupa u blizini granice Ukrajine.„Važno je da Evropska unija i NATO prate situaciju u blizini granica Ukrajine i daju Rusiji signal da se u slučaju eskalacije očekuju vrlo jasne posledice“, rekao je Karinš na konferenciji za novinare u Rigi posle sastanka sa predsednicom evropske komisije Ursulom fon der Lajen i generalnim sekretarom NATO-a Jensom Stoltenbergom.NATO preti sankcijama RusijiSa svoje strane, generalni sekretar NATO-a Jens Stoltenberg zapretio je Rusiji sankcijama u slučaju da primeni silu na granici sa Ukrajinom.On je dodao da je još pre 18 meseci predložio organizovanje sastanka NATO-a i Rusije.„Razgovarali smo o neobjašnjivom i neopravdanom vojnom jačanju Rusije u blizini Ukrajine. Pozivamo Rusiju da bude transparentna, smanji tenzije i pozivamo na deeskalaciju. NATO ostaje na oprezu“, rekao je Stoltenberg.On je dodao da NATO poziva Rusiju na deeskalaciju, „jer je povećano rusko prisustvo u blizini ukrajinskih granica nešto veoma alarmantno iz više razloga. Jedan od njih je što ono nije objašnjeno. Vidimo koncentrisanje snaga koje je neobično“.Kijev i zapadne države u poslednje vreme izražavaju zabrinutost zbog navodnog intenziviranja „agresivnih dejstava“ Rusije u blizini granica Ukrajine. Portparol Kremlja Dmitrij Peskov izjavio je da Rusija premešta trupe unutar svoje teritorije i po sopstvenom nahođenju. Prema njegovim rečima, to nikome ne preti i ne treba nikoga da brine. Moskva je više puta izražavala zabrinutost zbog povećavanja snaga NATO-a u Evropi. Kremlj je isticao da Rusija ni za koga ne predstavlja pretnju, ali da neće zanemarivati dejstva koja su potencijalno opasna po njene interese.Nekoliko hiljada migranata poslednjih nedelja se okupilo na granici Belorusije i Poljske u nadi da će stići do zemalja Evropske unije. Poljske vlasti pojačale su graničnu bezbednost, kon centrisale vojsku i osujetile pokušaje ilegalnih imigranata da uđu u zemlju, okrivljujući Minsk za migrantsku krizu. Sve ove optužbe Belorusija demantuje, tvrdeći da Poljska nasilno proteruje migrante na teritoriju belorusije i veštački zaoštrava situaciju sa izbeglicama.\nrusija, ukrajina, nato, sankcije, poljska, jens stoltenberg, letonija, belorusija, rusija – vojska i naoružanje, granica, migrantska kriza na belorusko-poljskoj granici\nEvropska unija i NATO moraju poslati signal Rusiji da će u slučaju eskalacije na granici sa Ukrajinom doći do „veoma jasnih posledica”, izjavio je letonski premijer Krišjanis Karinš.\nPrema njegovim rečima, trenutno u Evropi istovremeno postoji više hibridnih pretnji, jedna od njih je migrantska kriza na granicama Belorusije sa Letonijom, Litvanijom i Poljskom, a druga je koncentrisanje ruskih trupa u blizini granice Ukrajine.\n„Važno je da Evropska unija i NATO prate situaciju u blizini granica Ukrajine i daju Rusiji signal da se u slučaju eskalacije očekuju vrlo jasne posledice“, rekao je Karinš na konferenciji za novinare u Rigi posle sastanka sa predsednicom evropske komisije Ursulom fon der Lajen i generalnim sekretarom NATO-a Jensom Stoltenbergom.\nNATO preti sankcijama Rusiji\nSa svoje strane, generalni sekretar NATO-a Jens Stoltenberg zapretio je Rusiji sankcijama u slučaju da primeni silu na granici sa Ukrajinom.\n„Ako Rusija odluči da upotrebi silu, to će nesumnjivo izazvati uzvratne akcije i posledice. Mi ćemo pokazati svoju volju i snagu, a posledice će biti iste kao i ranije, nakon nelegalne aneksije Krima 2014. godine. Tada su saveznici NATO-a i Evropska unija uveli oštre finansijske i ekonomske sankcije Rusiji. Takođe od tada primenjujemo odredbe o kolektivnoj zaštiti, najstrože od perioda Hladnog rata“, rekao je Stoltenberg.\nOn je dodao da je još pre 18 meseci predložio organizovanje sastanka NATO-a i Rusije.\n„Razgovarali smo o neobjašnjivom i neopravdanom vojnom jačanju Rusije u blizini Ukrajine. Pozivamo Rusiju da bude transparentna, smanji tenzije i pozivamo na deeskalaciju. NATO ostaje na oprezu“, rekao je Stoltenberg.\nOn je dodao da NATO poziva Rusiju na deeskalaciju, „jer je povećano rusko prisustvo u blizini ukrajinskih granica nešto veoma alarmantno iz više razloga. Jedan od njih je što ono nije objašnjeno. Vidimo koncentrisanje snaga koje je neobično“.


Uljarević: Đukanović i Vučić, nedemokratski lideri, s mjerom pale i gase vatre...\nKako je kazala Uljarević, Đukanović i Vučić vrlo vode računa o svom interesu, kako unutrašnjem, tako i onom prema spoljnim faktorima.\n9033 pregleda\t35 komentar(a)\nUljarević, Foto: Boris Pejović\nZapadni Balkan već je preskupo koštao „cirkuski patriotizam“ koji forsiraju vladajuće strukture, kazala je izvršna direktorica Centra za građansko obrazovanje, Daliborka Uljarević, navodeći da je sada vrijeme da se na djelu pokaže privrženost evropskim vrijednostima.\nNa pitanje koliko vlasti u Srbiji i Crnoj Gori koriste ili pokušavaju da iskoriste trenutna dešavanja, Uljarević je odgovorila da nije prvi put ni predsjedniku Crne Gore Milu Đukanoviću, a ni srpskim vlastima da (zlo)upotrebljavaju identitetska pitanja za dnevno političke svrhe.\nTo je, kako je naglasila, neodgovorno i opasno.\n„U ovom slučaju je to i otvoreno – Demokratska partija socijalista (DPS) je na partijskim skupovima i kroz novi program uvrstila to pitanje, čime je ono postalo partijski cilj i to mnogo prioritetniji nego, recimo, uspostavljanje funkcionalne vladavine prava“, navela je Uljarević.\n„Svaka vlast koristi različita dešavanja za svoje partikularne interese, ali preskupo nas je već u regionu koštao cirkuski patriotizam koji forsiraju balkanske vladajuće strukture“, rekla je Uljarević.\nPosebno se idiličnom, kako je dodala, doimala ona koju je obilježio uspon naprednjaka sa Vučićem u Srbiji i prvi period njegove vladavine.\n“Međutim, moj je utisak da je taj odnos Đukanovića i Vučića slojevit, iako se radi o dva nedemokratska lidera koji se dobro razumiju kad je riječ o korišćenju i razmjeni metoda održanja vlasti na unutrašnjem planu”, navela je Uljarević.\nKako je kazala, oni vrlo vode računa o svom interesu, kako unutrašnjem, tako i onom prema spoljnim faktorima.\n“A to znači i da s mjerom pale i gase vatre čime drže rejting, homogenizuju ciljanu javnost i sebe pozicioniraju na širem planu. U tom kontekstu treba posmatrati i postojeće krajnje tenzične odnose Srbije i Crne Gore”, dodala je Uljarević.\nOna je kazala da je Vučić u kampanji u kojoj ne može pred birače sa rezultatima oko Kosova, sa obzirom na to da su oni sporadični i mršavi.\nU interesu mu je, kako je rekla, i da izbjegne priču o pregovorima oko Kosova “koji se vode iza leđa javnosti, pod patronatom Grenela, čovjeka od ličnog Trampovog povjerenja”.\n“I zato se svjesno uvlači u izbornu kampanju druga priča koja ima potencijal da prekrije “najskuplju srpsku riječ” i pokrene emociju kod birača – položaj SPC u Crnoj Gori”, kazala je Uljarević.\n“Na to ukazuju i empirijska istraživanja – trećina populacije u Crnoj Gori ima tu percepciju, pri čemu je važno naglasiti da iako je tu većinski dio Crnogoraca i manjinskih naroda, među njima je i petina Srba u Crnoj Gori koja takođe prepoznaje otvoreno miješanje Srbije u unutrašnje prilike u Crnoj Gori kroz korišćenje Zakona o slobodi vjeroispovijesti”, dodala je Uljarević.\nOna je podsjetila da je nedavno specijalni izaslanik za zapadni Balkan, Metju Palmer, izrazio zabrinutost zbog ruskog miješanja preko srpskih posrednika, dovodeći to u vezu i sa situacijom nastalom nakon usvajanja Zakona o slobodi vjeroispovijesti.\n„SPC u Crnoj Gori brani svoj interes i ako ga odbrani na način za koji smatra da ispunjava njene zahtjeve vratiće se na pozicije koje je imala i prije donošenja ovog Zakona“, kazala je Uljarević.\nOna smatra da je mnogo važnie pitanje u kojoj mjeri SPC u Crnoj Gori priznaje državu Crnu Goru i crnogorsku naciju, nego kakav stav ima prema Vladi Crne Gore.\n„Treba podsjetiti da razlaz SPC sa ovom Vladom počinje onda kada DPS sa Đukanovićem napušta političke pozicije SPC-a, a ne oko bilo kojih pitanja koja se odnose na demokratizaciju“, navela je Uljarević.\n„Uostalom, što su to učinci Vlade na putu ka EU“, pitala je Uljarević.\n„Pri čemu u dva nije ni bilo pravne tekovine EU, a u jednom je trebalo usvojiti jedan akcioni plan. Više od godinu i po ne možemo otvoriti jedino preostalo poglavlje, a davno najavljivana završna mjerila za poglavlja 23 i 24 ne stižu jer je tu najveći problem, sa već preuzetim, a neispunjenim obavezama“, dodala je Uljarević.\nEU je, kako je rekla, pokretna meta, ali se stiče utisak da crnogorske vlasti, „zauzete očuvanjem sopstvenih monopola moći i ne ciljaju ka njoj, i da prevagu nose takozvani veto igrači“.\n„Javni servis je partijski zarobljen i to je možda i ponajbolja ilustracija „privrženosti“ vlasti evropeizaciji, jer sve što je urađeno sa Radio Televizijom Crne Gore bilo je u direktnoj suprotnosti sa onim što je vlast dobijala kao upozorenja od EU i država članica“, rekla je Uljarević.\nZa to, kako je rekla Uljarević, nijesu krive ni Srbija ni Rusija.\nUpitana da li smatra da se protestima koje se organizuju zbog usvajanja Zakona o slobodi vjeroispovijesti dovodi u pitanje nezavisnost Crne Gore i građanski koncept države, ona je navela da su mirni protesti protiv neke odluke, zakona ili javne politike vlasti legitiman izraz na koje svi građani imaju pravo, nezavisno od toga koliko nama bilo blisko ili ne neko pitanje.\nUljarević ne smatra da takvi mirni protesti u vidu litija urušavaju nezavisnost i građanski koncept države Crne Gore, ali ne vidi u njima ni emancipatorski izraz.\nOna je kazala da se u ovom trenutku zapravo „bije bitka za duše Crnogoraca, odnosno imamo nastojanje da se oni pretvore u rezervne Srbe ili Srbomrzitelje”.\n„Mislim da treba, na jednoj strani, srpskoj, shvatiti i prihvatiti da Crnogorci nisu Srbi, pa ni rezervni i vazalni, ali i na drugoj, crnogorskoj, da mogu biti Crnogorci i bez kopanja svake veze sa Srbima. Kad do toga dođemo bićemo na pravom putu ka snaženju postavljenog građanskog okvira“, rekla je Uljarević.\nNa pitanje da li su osnovane optužbe na račun zvaničnog Beograda za oživljavanje nacionalističkog koncepta Velike Srbije, ona je odgovorila da taj koncept nije nikad sahranjen, ali je u jednom periodu bio potisnut.\n„Srbija vaskrsava politiku 90-ih dijelom istih aktera u retoričkoj ravni i medijskoj propagandi što, pretpostavljam, ima upotrebnu vrijednost u unutrašnjoj konstelaciji snaga“, navela je Uljarević.\nMeđutim, kako je kazala, realnost je danas drugačija.\n„Naravno, to ne znači da ga treba ignorisati ili potcijeniti, ali ni precjenjivati, a činjenica je da se crnogorsko društvo uglavnom opredjeljuje između ta dva pola gledanja“, zaključila je Uljarević.\nKosovoDonald TrampRusijaSrbijaMetju PalmerZakona o slobodi vjeroispovijestiSrpska pravoslavna crkvaSPCSrbija i Crna GoraMilo ĐukanovićAleksandar VučićDaliborka Uljarević\n21.01. 07:12 h\t1076\t56439\n21.01. 17:38 h\t109\t48292\n21.01. 18:34 h\t452\t46599\n21.01. 13:41 h\t35\t33475


Kostić: Ulazak Crne Gore u NATO je opasnost za sve Srbe u regionu\nprof. dr Jasmina Vujić Aleksandar Stojčić Aleksandar Tanasković Oliver Milisavljević Marko Stefanović Miljojko Jelić Nebojša Stanković Biljana Rubaković Predrag Stanarević Danilo Spasojević\nČetvrtak, 27.04.2017 17:15\nOno što niko od nas, potomaka svetog Petra Cetinjskog, Marka Miljanova i drugih boraca za slobodu zlatnu, nije mogao ni da zamisli, učinila je antinarodna vlast na čelu sa Milom Đukanovićem.\nGeneracije naroda u Crnoj Gori su se napajali duhom slobodarstva, kako u svojoj kući tako i kroz kulturu, tradiciju i državnost. Nijednom crnogorskom vladaru do sada nije palo na pamet da stane na stranu svetskog agresora, koji teroriše i porobljava mnoge države u svetu.\nOvakav vojni savez kao što je NATO, najviše liči na Hitlerovu vojnu armadu, Napoleonove trupe ili vojne formacije Osmanske imperije koji su kroz istoriju uvek bili na strani neprijatelja Crne Gore.\nZato je ovo prvi put u istoriji, da Crna Gora ulazi u jedan vojni savez, koji ima za svoj glavni cilj da vojno uništi Rusiju, vekovnog saveznika i zaštitnika Crne Gore.\nTakođe, ulazak Crne Gore u NATO je velika pretnja za Srbiju i srspki narod u regionu, jer je upravo taj NATO bombardovao i Srbiju i Crnu Goru 1999. godine, a u budućnosti se može tražiti od crnogorskih vlasti da napadnu srpski narod u Srbiji i Republici Srpskoj.\nUzdamo se u mudrost naroda u Crnoj Gori, da će napokon prepoznati zlu nameru potkupljenih i ucenjenih crnogorskih političara koji su priznali Kosovo, uveli sankcije Rusiji i sada uvode Crnu Goru u NATO.\nNeka nova vlast u Crnoj Gori koja dođe posle ovih izdajnika, mora odstraniti iz političkog i javnog života, svakog poslanika crnogorske Skupštine koji je glasao za ulazak Crne Gore u NATO i tako oprati obraz svom časnom narodu u Crnoj Gori i pred precima i pred potomcima.\nNarodni poslanik Srspkog pokreta Dveri\nIvan KostićIzjavenatoMr Ivan KostićCrna Gora


Britanija želi brzi politički i ekonomski napredak | Zvornik Danas\nAmbasador Velike Britanije vjeruje da je ključno da se vlade formiraju što prije nakon izbora… U planu sastanak sa rukovodstvom Srpske i opozicijom…\nUjedinjeno Kraljevstvo želi brzi politički i ekonomski napredak u Republici Srpskoj i BiH – poruka je sa kojom ambasador Velike Britanije u BiH Edvard Ferguson dolazi sutra u posjetu Banjaluci.\nFerguson u intervjuu Novinskoj agenciji Republike Srpske „Srna“ naglašava da je Velika Britanija spremna pomoći bilo kojoj stranci koja bude izabrana u vladu pri provođenju reformi, „koje su očajnički potrebne“.\n„Želimo vidjeti fokus političkih vođa na ključna pitanja koja su bitna običnim građanima – na jačanje ekonomije i otvaranje radnih mjesta, iskorjenjivanje korupcije i poboljšanje zdravstva i obrazovanja“, poručuje britanski ambasador.\nFerguson smatra da je „od ključne važnosti da se pokaže odgovornost i izbjegava korištenje nacionalističkog govora, koji vodi do podjela i koji ne rješava stvarne probleme, ali može da zapali političku situaciju i uznemiri ranjive kategorije društva“.\nBritanski ambasador bi želio da političke vođe „manje koriste dramatični, nacionalistički govor, a da budu fokusirani na detaljno razrađene politike kako bi se okončala stagnacija te BiH pokrenula naprijed, politički i ekonomski“.\n„Planiram da se sastanem sa političkim vođama u Vladi i opoziciji – sa predsjednikom Republike Srpske Miloradom Dodikom, predsjednikom Vlade Željkom Cvijanović, predsjednikom Narodne skupštine Igorom Radojičićem, te Mladenom Ivanićem i Draganom Čavićem“, najavljuje Ferguson u intervjuu Srni.\nAmbasador vjeruje da je ključno da se vlade formiraju što prije, jer „nema više vremena za gubljenje nakon dugog perioda u kome se skoro ništa nije uradilo“.\n„Nadam se slobodnim i fer izborima, sa što većim odzivom birača koji će glasati za ljude i stranke za koje misle da njima i njihovim porodicama mogu obezbijediti bolji život, a mi ćemo biti spremni da pozitivno i kostruktivno sarađujemo sa onima koje oni izaberu“, poručuje Ferguson.\nOn navodi da je nedavni referendumu u Škotskoj održan uz dogovor svih glavnih političkih stranaka i na osnovu zakona koji je usvojen u britanskom Parlamentu prošle godine.\nFerguson smatra da se „Škotska i Republika Srpska – ne mogu porediti, jer su BiH i Ujedinjeno Kraljevstvo dvije vrlo različite zemlje, sa vrlo različitim istorijama“.\nPrema njegovim riječima, „u slučaju Republike Srpske, referendum bi bio jednostrana odluka, koja bi bila neustavna i u suprotnosti sa Dejtonskim mirovnim sporazumom i međunarodnim zakonom“.\n„Pouka iz referenduma u Škotskoj jeste da se razlike rješavaju na miran i demokratski način. Sigurnost i prosperitet BiH u budućnosti leži u zajedništvu, a ne u podjelama. Neće se crtati nova karta na Balkanu“, rekao\nOn naglašava da su bezbjednost i prosperitet kontinentalne Evrope, i BiH kao njenog dijela, strateški prioritet za Ujedinjeno Kraljevstvo.\n„Pozdravljamo njemačku inicijativu sa Konferencije u Berlinu, kao i konstruktivan i pozitivan fokus na konkretne projekte koji će biti dobri za BiH, posebno jadransko-jonsku autocestu i željeznicu Sarajevo – Beograd, i koji će učvrstiti dobre odnose sa njenim susjedima. Bilo bi dobro da se taj duh više odrazi na predizborne debate u zemlji“, rekao je Ferguson.\nBritanski amabasador ukazuje da, istovremeno, Ujedinjeno Kraljevstvo nastavlja snažno da podržava politički i ekonomski razvoj BiH, kao i da radi na jačanju sektora bezbjednosti.\n„Podržali smo Vladu Republike Srpske pri izradi strategije borbe protiv korupcije, koju je Skupština usvojila prošle godine. Potrošićemo skoro 18 miliona KM na naše aktivnosti iz programa podrške u BiH ove godine – što je znatno više nego u bilo kojoj drugoj zemlji u regionu“, precizira on.\nNakon izbora nove Evropske komisije britanski amabasador ne očekuje bilo kakvo smanjenje predanosti međunarodne zajednice daljoj intergaciji BiH i njenih susjeda u EU, a kao dokaz tome navodi činjenicu da je Albanija ove godine dobila status kandidata.\n„BiH zaostaje iza svojih susjeda jer političari nisu donijeli neophodne odluke niti postigli potrebne kompromise. Nama je i dalje strateški cilj da se BiH pridruži EU i NATO, što prije je moguće.\nVjerujemo da je to najbolji garant dugoročnoj stabilnosti i prosperitetu u ovom regionu i mi ćemo uraditi sve što možemo kako bi ohrabrili i podržali napredak u tom pravcu“, rekao je on.\nPrema njegovim riječima, ono što međunarodna zajednica može uraditi je ograničeno.\n„Političko vođstvo ove zemlje treba da preuzme odgovornost za postizanje stvarnog i značajnog napretka, a glasači ih moraju držati odgovornim kako za uspjeh tako i za neuspjeh“, zaključio je britanski ambasador Ferguson u intervjuu Srni.\nOznake: ambasador velike britanijeedvard fergusonekonomski napredak


Kanada: Pomoć u hrani gradovima odsečenim zbog poplava – Krstarica\nKanada: Pomoć u hrani gradovima odsečenim zbog poplava\nTanjug 17. novembra 2021. 22:20\nOTAVA – Helikopteri su danas dostavljali hranu ljudima u gradovima odsečenim zbog velikih poplava i klizišta u kanadskoj provinciji Britanska Kolumbija, dok su se neki regioni pripremali za još padavina u narednih nekoliko dana.\nKlizišta su uništila puteve i mostove i prekinula pristup najvećoj luci u zemlji u Vankuveru, ometajući globalne lance snabdevanja koji se već bore sa problemima izazvanim kovid-19, prenosi Rojters.\nKanadska provincija Britanska Kolumbija bi danas mogla da uvede vanredno stanje kako bi pomogla u otklanjanju štete prouzrokovane velikim poplavama koje su odsekle više hiljada ljudi.\nKlizišta izazvana jakim kišama uništila su nekoliko glavnih puteva, a poginula je najmanje jedna osoba.\nU Tulaminu, planinskom gradu severoistočno od Vankuvera, blizu 400 ljudi je zarobljeno, mnogi bez struje, rekao je Erik Tompson, portparol operacija za vanredne situacije u toj oblasti, navodi Rojters.\nNa drugom mestu u ovoj kanadskoj pokrajini, gradonačelnik Abotsforda Henri Braun rekao je da neprohodni autoputevi stvaraju haos u gradu dok policija i vatrogasci pokušavaju da transportuju ljude u centre za evakuaciju, a postoji opasnost da još jedan jači pljusak preplavi crpnu stanicu u ovom gradu.\nZa dva dana u Britanskoj Kolumbiji palo je kiše koliko obično padne tokom celog meseca, a prijavljen je jedan smrtni slučaj, a očekuje se da bi se broj stradalih mogao povećati kada spasioci pretraže područje.\nKanadski premijer DŽastin Trudo razgovarao je sa pokrajinskim premijerom DŽonom Horganom, poručujući da će zvanična Otava učiniti sve što može, bilo u vidu kratkoročne pomoći ili podrške za obnovu na duži rok.


#UnderSTAND2015 - mladi iz Srbije protiv ekstremizma »\nU januaru 2015. godine, pokrenuta je globalna inicijativa P2P: Challenging extremism, sa ciljem da mladi, angažovani u civilnom društvu i unapređenju zajednice, razviju društvenu kampanju koja bi se suprotstavila online ekstremizmu.\nOvaj program je od naročitog značaja, jer pruža smernice mladim ljudima, društvenim mrežama i aktivnim udruženjima i organizacijama za njihov doprinos u borbi protiv ideologije nasilnog ekstremizma i regrutacije koju obavljaju ekstremističke grupe. U inicijativi učestvuje 20 timova (14 iz Sjedinjenih Američkih Država i 6 internacionalnih timova). Predviđeno je da svaki tim, raspolažući budžetom od 2000 dolara, implementira svoju strategiju uticaja i pozitivnog delovanja na studente, srednjoškolce, neutralnu i nedovoljno informisanu populaciju, u cilju njihovog edukovanja i motivisanja na društveni angažman u domenu borbe protiv nasilnog ekstremizma. Projekat uključuje I takmičenje timova, a tri najbolje plasirana tima imaće priliku da predstave rezultate svoje kampanju u Vašingtonu , u junu ove godine.\nP2P: Vršnjačka edukacija kao deo kampanje\nU takmičenju učestvuje i tim iz Srbije, koji čini 10 društveno aktivnih studenata iz različitih gradova, a među njima i najmlađa članica CNM Liber. Kampanja srpskog tima pod nazivom UnderSTAND 2015, bazirana je na kratkom video klipu i propratnim fotografijama i tekstovima na različitim društvenim mrežama, koji imaju za cilj podizanje svesti o prevenciji regrutovanja mladih u ekstremističke organizacije. Pored aktivnosti na društvenim mrežama, strategija obuhvata i vršnjačku edukaciju kao i medijska pojavljivanja, u svrhu edukovanja građana i popularizacije kampanje. Glavna ideja je dopreti do što većeg broja ljudi sa porukom da ne postoji opravdanje za nasilje i ekremizam bilo koje vrste.\nNema izgovora niti opravdanja za ekstremizam\nNa osnovu temeljnog istraživanja koje je tim obavio, neki od najčešćih uzroka pristupanja ekstremističkim organizacijama su siromaštvo, neznanje i neinformisanost, potreba sa pripadanjem, gubitak poverenja u sistem. Ipak, postojanje ovakvih okolnosti, nije izgovor za priključivanje ekstremistima, jer ne može se nasiljem i oduzimanjem tuđih života učiniti sopstveni život boljim.\nKampanja nastoji da ogoli interese potencijalnih terorista u nameri da ih osvesti i edukuje. UnderSTAND 2015 poziva na lični izbor, jer svaka individua ima pravo da izabere, a upravo ova kampanja pomaže da svako razume, sazna i napravi pravi izbor za sebe i društvo u celini.\nProgram je organizovan zahvaljujući EdVenture partnerstvu uz podršku Stejt Departmenta.\nInternet veze prema kampanji:\nTagged with: aktivizam, protiv ekstremizma, Srbija


Republika / VUČIĆ HITNO KOD PUTINA DA SPREČI OTIMANJE KOSOVA\n- Srpski predsednik će otvoreno govoriti o trenutnoj situaciji, o preprekama i pritiscima s kojima se suočava Beograd. Očekuje se da će posebna pažnja biti posvećena stavu Nemačke, koja je sada glavni kočničar dogovora o razgraničenju - navodi izvor Srpskog telegrafa.\nDačić: Za Srbiju je ključna podrška Rusije, i to će se još jednom potvrditi\nPrema rečima našeg sagovornika, ruski predsednik spreman je da pomogne da se te prepreke reše.\nNI PUTINU NIJE LAKO DA SPROVEDE PENZIJSKU REFORMU, A MI SMO TO USPELI\n- Putin je više puta ponovio da podržava Srbiju i da možemo da računamo na punu podršku Moskve kada je u pitanju rešavanje kosovskog čvora. Sigurno je da će predsednik Rusije učiniti ono što je do njega, razgovara i sa Angelom Merkel, kako bi nam pomogao da rešimo ovo pitanje - navodi izvor Srpskog telegrafa i podseća da nema ruskog zvaničnika koji nije rekao da po pitanju Kosova Rusija stopostotno stoji uz Beograd.\nPredsednik Srbije potvrdio je da uskoro ide u Moskvu, a na Tviter profilu naveo je da očekuje da će oba naroda imati koristi od razgovora u Moskvi.\nBAKIR NEĆE SA MOSKVOM\nDo sastanka predstavnika BiH, Srbije, Turske i Rusije, na predlog zvanične Moskve, neće doći jer predlog koji je u Sarajevu izneo ruski šef diplomatije Sergej Lavrov nije prihvatio Bakir Izetbegović.\n- Tom predlogu usprotivio se odlazeći bošnjački član kolektivnog šefa države Bakir Izetbegović - rekao je srpski član Predsedništva BiH Mladen Ivanić.\n- Radujem se novom susretu s predsednikom Putinom, uveren da će naši razgovori doneti veliku korist srpskom i ruskom narodu - napisao je Vučić na Tviter profilu.\nPrethodno je ruski ambasador Aleksandar Čepurin potvrdio da su pripreme za susret dvojice predsednika uveliko u toku.\n- Tokom kratkog razgovora s A. Vučićem pričali smo o modalitetima predstojeće posete predsednika Srbije Moskvi. Poseta će se održati početkom oktobra. Na sastanku s predsednikom V. Putinom očekuje se razmatranje ključnih bilateralnih i regionalnih pitanja. Raspoloženje je pozitivno - naveo je Čepurin.\nNenad Popović, ministar i lider SNP\nSvaki susret predsednika Vučića i Putina učvršćuje naše pozicije u međunarodnoj zajednici, ali jača i ekonomsku saradnju Srbije i Rusije. Rusija snažno podržava Rezoluciju 1244 i Ustav Srbije. Predsednik Putin i Rusija će uvek podržati svako rešenje koje podržava srpski narod po pitanju Kosova.\nSrpski šef diplomatije Ivica Dačić za Srpski telegraf ističe da je ovaj susret od izuzetne važnosti.\n- Veoma je važan sastanak Vučića i Putina. Za Srbiju je ključna podrška Rusije i to će se još jednom potvrditi - poručio je Dačić.\n12 puta su se sastali Vučić i Putin do sada\n- Ove nedelje Srbiju je upadljivo podržala i Kina, a pre toga Indija. Rusija je garant da Kosovo neće u UN, a samim tim i garant da pregovarački proces neće biti puka verifikacija volje zapadnih zemalja - istakao je Stanković.\nKarijerni diplomata Zoran Milivojević kaže da je prirodno da Rusija zna kakva je pozicija Srbije i u kom pravcu da deluje na globalnoj sceni.\nDAČIĆ ODUŠEVIO LAVROVA\nIvica Dačić svom ruskom kolegi, kom je juče bio rođendan, na poklon odneo flašu crnog vina tri oraha, koje se inače proizvodi u maloj seriji od svega nekoliko hiljada komada. Na crnoj kutiji u koju je vino za Lavrova upakovano ispisano je zlatnim slovima:\n- Patriota, vođen dubokim unutrašnjim osećanjem, promoter nove Rusije, koji govori jezikom koji savremeni svet razume, veliki državnik, moj veliki prijatelj i iskreni prijatelj Srbije.\nDačić je Lavrovu poklon uručio u Banjaluci, gde su obojica imali sastanak sa predsednikom republike Srpske Miloradom Dodikom.\n- Logično je zato da se Vučić konsultuje s Putinom, a to posebno važi vezano za dve linije pritiska, s jedne strane da se ceo proces završi priznanjem Kosova, što za Srbiju ne dolazi u obzir, i s druge strane da se ovaj prostor po svaku cenu uključi u NATO interese Zapada - napominje Milivojević.\nBivši šef diplomatije SR Jugoslavije Vladislav Jovanović smatra da je ovo prilika za nas da se izmaknemo iz zamke koju nam je Zapad pripremio koristeći našu želju da uđemo u EU, ucenjujući nas Kosovom.\n- To je prilika da se pomalo pregrupišemo kao država i zauzmemo odlučniji i principijelniji stav, koji neće škoditi našim ciljevima. I kineski rukovodioci su naglasili da žele nezavisnu i samostalnu Srbiju, što je i Rusija ponovila kroz izjavu ambasadora da podržava pravo Srbije na suverenitet. Samo treba da budemo principijelni - kaže Jovanović.\nVladimir Putin Srbija Aleksandar Vučić Kosovo Politika Saradnja\nPOBEDA! Odustaje se od prodaje memorijala: Srpski telegraf odbranio Boška Buhu


Izvor: B92, 02.Dec.2019, 14:31\nSinoć smo imali priliku da odgledamo veliko finale osme sezone ESC-a, u kojem je Astralis uspeo da nadigra Team Liquid rezultatom 2-1, iako je severnoamerička ekipa povela u ovom okršaju. U devetom duelu dve najbolje CS:GO ekipe 2019. godine, Astralis je još jednom dokazao zašto su najbolja petorka svih vremena.\nPrva na redu bila je jedna od najomraženijih mapa na profesionalnom nivou – Vertigo. To je bio izbor američke ekipe, koja je >> Pročitaj celu vest na sajtu B92 << fantastično startovala osvojivši 11 rundi u prvom poluvremenu. Mislili smo da neće imati previše problema da ovu mapu privedu kraju, ali Danci su u drugom delu spremili podjednako dobru odbranu, pa je po završetku prvih 30 rundi rezultat bio izjednačen. Za razliku od regularnog toka, u prodžecima Team Liquid je znao kako da odigra dobru ofanzivu sa T strane, a sjajni Kit ”Naf-fly” Marković, predvodio je svoju ekipu do pobede od 19-15.


Reč je zapravo o planu Vlade RS da smanji zbrinu stopu doprinosa sa 32,8 na 31 odsto u cilju rasterećenja privrede, odnosno povećanja plata. Još nije precizirano koji doprinos ili doprinosi će biti smanjeni, ali u Savezu sindikata RS tvrde da su na sastanku u Vladi RS saznali da je plan smanjenje samo stope doprinosa za zdravstveno osiguranje, koja sada iznosi 12 odsto, piše Srpskainfo.\nBudući da je epidemija virusa korona i da su troškovi lečenja pacijenata veliki, pitali smo nadležne u Fondu zdravstvenog osiguranja kako će se ova odluka reflektovati na njihovo poslovanje. Bitno je napomenuti da Fond u potpunosti finansira bolničko lečenje pacijenata u kovid bolnicama i da snosi zdravstveno osiguranje svim građanima u RS dok traje epidemija.\nPoreski prihodi, tačnije prihod od doprinosa su najznačajniji i jedini izvor prihoda Fonda, jer se gotovo celokupan zdravstveni sistem finansira od uplate doprinosa za zdravstveno osiguranje.\n– Kada je reč o zbirnom smanjenju stopa doprinosa, još nije poznato koliko se to odnosi na zdravstvo. Ali, ako se preduzmu najavljene pojačane aktivnosti i kontrole, koje podrazumevaju smanjenje pojave rada na crno ili suzbijanje sive ekonomije i da se radnici prijavljuju na tačan iznos ugovorene plate, svakako će to značiti fondovima, a posebno za FZO RS, jer svako povećanje prihoda pruža mogućnosti i za uvođenje novih prava – kažu za Srpskainfo u Fondu zdravstvenog osiguranja RS.\nOve mere bi, takođe, kako dodaju, neutralisale smanjenje prihoda zbog eventualnog smanjenja stope doprinosa.\nPotrebe osiguranika, podsećaju u Fondu, veće su iz dana u dan i predstavnici udruženja pacijenata, kao i zdravstveni radnici, kontinuirano traže veća prava, a Fond na sve ove zahteve može da odgovori samo ukoliko se redovno uplaćuju doprinosi.\n– Budući da još ne postoje dodatni izvori finansiranja od akciza na duvan, koji se već godinama traže i koje su, pored doprinosa, izvori finansiranja drugih fondova u regionu, od neizmernog je značaja da se poštuju zakonom predviđene obaveze, kao što je i uplata doprinosa za zdravstveno osiguranje – poručuju iz Fonda.\nFond zdravstvenog osiguranja RS je prošle godine raspolagao sa oko 626,1 milion KM od doprinosa. Za deset meseci ove godine poreski prihodi Fonda iznosili su oko 540 miliona KM, a do kraja godine očekuju oko 677,7 miliona KM.\nNikola Crnčević, predsednik Sindikata zdravstva i socijalne zaštite RS, kaže za Srpskainfo da je premijer RS Radovan Višković rekao da će taj deficit u Fondu zdravstvenog osigiranja RS nadomestiti Vlada RS.\n– Tako nam je rečeno na sastanku koji smo kao predstavnici Saveza sindikata RS imali kod predsednika Vlade RS pre neki dan – kaže Crnčević.\nNavodi da na tom sastanku nije bilo reči oko povećanja plata zdravstvenim radnicima, podsećajući da su sva četiri sindikata koja deluju u zdravstvenom sistemu uputili zahtev resornom ministru za pregovore.\n– Očekujemo vrlo skoro povratnu informaciju – kaže Crnčević.\nMirko Šerbedžija, predsednik Strukovnog sindikata medicinskih sestara i tehničara RS, za Srpskainfo otkriva da su prestavnici sva četiri sindikata u RS pozvani na sastanak u Ministarstvo zdravlja u utorak, 30. novembra.\n– Na tom sastanku sigurno da će jedna od bitnih tema biti kako će biti nadomeštena sredstva Fondu zdravstvenog osiguranja RS i da li ta mera eventualno utiče na smanjenje plata ili nemogućnost povećanja plata u zdravstvu u narednom periodu – ističe Šerbedžija.\nVučić: Zdravstvo - ključna snaga države


Antić: Termoelektrane nisu dale "doprinos" poslednjem zagađenju\nMinistar rudarstva i energetike Aleksandar Antić izjavio je danas da "apsolutno odgovorno" tvrdi da u poslednjem talasu zagađenja vazduha nisu učestvovale termoelektrane (TE), budući da ne emituju praškaste materije, zbog ugrađenih elektrofiltera.\nIzvor: FoNet, TV Prva\nTermoelektrane nisu dale svoj "doprinos" poslednjem zagađenju, rekao je Antić za televiziju Prva, i podsetio da je u smanjenje zagađenja termoelektrana uloženo 475 miliona evra u elektrofiltere, tako da one više ne emituju praškaste materije.\nAntić je dodao da su u toku radovi na ugradnji postrojenja za smanjenje emisija drugih štetnih materija, vredni 500 miliona evra.\nOn je rekao da će, pošto su individualna ložišta jedan od najvećih zagađivača vazduha, država uraditi dosta toga da bi građanima olakšali priključak na gas, a promovisaće i priključenje na daljinske sisteme grejanja.\nPrema rečima Antića, danas 77 odsto toplana koristi gas, koji je čist energent, a pre nekoliko godina to je koristilo njih 66 odsto.\nBlic: Policijski čas od petka u 17.00\nMobilni rezervoari sa dezinfekcionim sredstvom na četrnaest lokacija u gradu\nDinarski i devizni račun za pomoć Leskovcu u borbi protiv COVID-19\nNastavlja se podela pomoći starijim licima u Jagodini\nFudbalsko prvenstvo nastavlja se i u Italiji


Šansa za nove preduzetnike\nŠansa za nove preduzetnike\nPolaznici obuke pod nazivom 'Put do uspešnog preduzetnika' sigurno koračaju ka sopstvenom biznisu\nU prostorijama Sportsko-kulturnog centra „Obrenovac“ 56 nezaposlenih lica dobilo je sertifikat o završenoj obuci pod nazivom „Put do uspešnog preduzetnika“. Budućim preduzetnicima sertifikate su uručili zamenik direktora filijale Nacionalne službe za zapošljavanje Grada Beograda Siniša Knežević i predsednik Gradske opštine Obrenovac Miroslav Čučković.\nObuka će polaznicima omogućiti da konkurišu za sredstva koja su im potrebna da započnu sopstveni biznis.\n„Mislim da su osnovni pokretači društva upravo oni koji imaju neku ideju da se samozaposle i eventualno, da u tom svom biznisu, angažuju i druge ljude“, rekao je predsednik Gradske opštine Obrenovac.\nOn je nagasio da realizovanje ovakvog programa pruža podršku svima koji imaju želju da svojim radom steknu finansijsku dobit.\n„Ubeđen sam da će mnogi od vas pronaći svoju sreću kroz ovaj program i apelovao bih na vas da, kada budete tu svoju priču zaokružili, da vodite računa o onima koji dolaze iz novih generacija, da svako od vas povuče bar po još jednog. Tako možemo da budemo solidarno društvo, koje će imati mogućnost da od nas 72.500 koliko nas živi u našoj opštini, koliko-toliko ostavarimo taj san da svako od nas bude finansijski nezavisan“, kazao je Čučković.\nPolaznici su prošli obuku tokom koje proveravaju opravdanost poslovne ideje i sagledavaju prednosti i rizike preduzetništva.\n„Današnji dan je veoma značajan i za nas kao predstavnike opštine zbog toga što se na ovaj način veliki broj građana može zaposliti. Mislim, pre svega, na one koji ne žele da se zaposle u velikim fabrikama koje su u poslednje vreme otvorene u našoj opštini. Ovo je jedan dobar način da se oni zaposle i pomognu sebi u budućnosti“, rekla je Maja Lalić, načelnica Odeljenja za privredu i razvoj.\nPredsednik opštine Miroslav Čučković podsetio je na programe Gradske opštine Obrenovac koji za cilj imaju da pomognu sugrađanima starijim od 55 godina da dođu do radnog mesta, a kroz koje je prošlo više od 300 građana.\nEvidencija nezaposlenih na teritoriji opštine Obrenovac kaže da je krajem januara ove godine bilo nešto više od 4.000 lica, što je u odnosu na isti mesec prošle godine 18,5 odsto manje.


Svi mi Srbi iz Srbije i Republike Srpske mislimo isto [+] Ovoj zavidnoj koheziji nacionalne misli se odaje posebno poštovanje kršenjem pravopisa i pisanjem velikog slova v pri obraćanju.\nSvi mi Srbi iz Srbije i Republike Srpske mislimo isto\nKATEGORIJA: Svaka ptica svome jatu TEME: devedesete |patriotizam |region\nU konkretnom primeru ne samo što se tvrdi da 90 posto Srba iz Srbije misli isto, već oni misle isto kao svi Srbi u Republici Srpskoj, a takvoj zavidnoj koheziji nacionalne misli se odaje posebno poštovanje kršenjem pravopisa i pisanjem velikog slova v pri obraćanju. Teza da (gotovo) svi pripadnici jednog naroda misle isto je uvek problematična, a posebno kada je činjenice pobijaju. Naime, ako je istina da se 90 posto naroda suštinski ne slaže sa politikom svoje zemlje, zašto oni ne bi mogli da izaberu ili oforme drugačiju vlast? Radi se o tome da govornik po nekom sopstvenom osećaju tumači društveno-političku situaciju tvrdeći da ne postoji adekvatan politički izbor, da je na snazi sistemska okupacija i nepostojanje sile ili organizacije koja bi pomogla narodu da se , pretpostavljamo, podigne do visine sopstvenih misli. Ono što je ključno u ovoj izjavi je zapravo to što govornik, na osnovu pomenutog subjektivnog osećaja i neke vrste čak pesničkog zanosa prvo zamišlja i oblikuje homogeni kolektiv (srpskog naroda), zatim mu se obraća i konačno ga zastupa, govori u njegovo ime. Razlika između pojedinca i zajednice se briše. Sve sami motivi i figure romantičarskog pesništva!\nBraćo iz Republike Srpske, nemojte nas optuživati, 90 posto nas iz Srbije misli kao i Vi! Nemojte nas satanizovati i pljuvati, jer smo okupirani, jednostavno nemamo nijednog lidera koji bi nas poveo u slavu. Nemojmo se lagati, nikada u istoriji nijedan narod se nije podigao ako iza toga nije stajala neka snažna sila ili organizacija.\nSaša Rendić, "Iz legende u Hag, iz Haga u legendu", NSPM, 28. maj 2011.


Arhiva vesti, utorak 19. februar 2008, strana 5 - Naslovi.net\nOpozicija: Milo se vraća da prizna Kosovo\nU delu crnogorske javnosti, opoziciono nastrojenoj, provlači se teza da se Milo Đukanović vraća na mesto premijera Crne Gore, između ostalog, i da bi priznao nezavisnost Kosova. Tu tezu u utorak je na konferenciji za novinare javno izrekao i predsednik opozicione Narodne stranke Predrag Popović.... »\nGUTI SNIMLJEN KAKO LJUBI MUŠKARCA\nFudbaler Real Madrida Hose Marija Gutijeres Hernandes snimljen je posle meča sa Betisom kako ljubi nepoznatog muškarca! Igrač „kraljevskog kluba“ pokušao je na, blago rečeno, neobičan način da preboli poraz u Sevilji (2:1) u 24. kolu Primere, a u tome su ga, naravno, uhvatili španski paparaci.... »\nBlic: Guti slikan kako se ljubi s muškarcem, supruga najavila razvod\nBrisel, London, Ljubljana -- Havijer Solana boravi u Prištini zbog sastanaka s kosovskim premijerom i predsednikom, Hašimom Tačijem i Fatmirom Sejdiuom.Solana je izjavio danas da će EU nastaviti svoje angažovanje na Kosovu i pozvao lidere i narod Kosova da slavlje pokazano poslednjih dana transformišu u pozitivnu energiju za izgradnju Kosova. Visoki predstavnik je posle... »\nMondo: Solana u Prištini: Misija dokaz jedinstva EU\nPink: Solana danas na čestitanju\nMoleban da se urazume svetski moćnici\nBeograd - Nekoliko hiljada vernika prisustvovalo je kada je član Svetog arhijerejskog sinoda mitropolit crnogorsko-primorski Amfilohije (Radović) sa dvadestak arhijereja Srpske pravoslavne crkve i sveštenicima Arhiepiskopije beogradsko-karlovačke služio sinoć ispred Spomen-hrama svetog Save na... »\nPress: Mitropolit Kiril: Ruska pravoslavna crkva podržava SPC\nKurir: MOLEBAN ZA SPAS NARODA\nOdlaganje, ali ne otkazivanje\nGlas javnosti utorak, 19. februar 2008.\nPovodom najnovijih političkih događanja u Srbiji, a u vezi proglašenja nezavisnosti Kosova, u našu redakciju je juče kasno popodne stiglo saopštenje iz Javnog medijskog servisa Srbije (RTS), u kome se navodi da se odlaže muzički festival „Beovizija 08“, čiji je početak bio planiran za večeras u... »\nVečernje novosti: Odložena "Beovizija"\nMušarafova partija priznala poraz na izborima\nPortparol Muslimanske lige, vladajuće partije u Pakistanu, priznao je poraz na parlamentarnim izborima. Opozicione partije su pobedom na ovim izborima ugrozile osmogodišnju vladavinu predsednika Perveza Mušarafa. Prema prvim nezvaničnim rezultatima, partija ubijene bivše pakistanske premijerke... »\nB92: Pobeda opozicije u Pakistanu\nRTS: Mušarafova partija priznaje poraz na izborima u Pakistanu\nVašington tajms: Nova džihadska država\nKosovo će po svemu sudeći biti nova suverena država, ali ta "slaba, večito neefikasna i siromašna državica neće biti u interesu SAD", objavio je konzervativni list "Vašington tajms". List upozorava da je "OVK bila jedna od prvih terorističkih organizacija povezanih sa Al Kaidom" i da su njeni... »\nRTS: Vašington tajms: Nova džihadska država u Evropi\nTomsonu zeleno svetlo da preuzme Rojters\nEvropska komisija odobrila je korporaciji za finansijske informacije Tomson da preuzme grupu za informisanje Rojters (Reuters), pod uslovom da proda deo kompanije kako ne bi ugrozio konkurenciju. U saopštenju Evropske komisije ističe se da bi konkurencija mogla da bude ugrožena u sektoru prodaje... »\nK. MITROVICA - Pored restorana „Beli dvor“, u blizini zgrade Rektorata Prištinskog univerziteta i policijske stanice u severnoj Mitrovici, sinoć oko 20.40 bačena je ručna bomba, potvrdio je FoNetu portparol Kosovske policijske službe (KPS) za sever Kosova Besim Hoti. U eksploziji nije bilo... »\nGlas javnosti: Prkos na Trgu Šumadija\nPolitika: Srbi odbacili Deklaraciju o nezavisnosti Kosova\nSVM: Prisustvovali glasanju\nBeograd -- Savez vojvođanskih Mađara demantuje da poslanici te stranke nisu prisustvovali glasanju u Skupštini Srbije na sinoć održanoj sednici.Tanjugovu informaciju da poslanici SVM nisu prisustvovali glasanju prenela je sinoć B92. Ta poslanička grupa navodi da je troje poslanika SVM bilo u sali tokom glasanja, ali da za odluku Vlade o poništavanju jednostrano... »\nPink: Potvrđena odluka vlade\nNoćna saobraćajna buka utiče na dobijanje pritiska\nNoćna buka vazdušnog saobraćaja može da utiče na povećanje arterijskog pritiska čak i u snu, saopštili su naučnici u najnovijoj studiji objavljenoj u Francuskoj. Stručnjaci sa Imperijal koledža u Londonu ispitavali su pritisak 140 ljudi svakih 15 minuta tokom sna. Ispitanici su živeli nadomak... »\nHelios neće u Novi Sad? Bilić: Sve je u redu\nDirektor takmičenja Josip Bilić demantovao je u utorak glasine po kojima bi predstojećeg vikenda, zbog delikatne društvenopolitičke situacije u Srbiji, moglo doći do odlaganja 22. kola regionalne košarkaške NLB lige. "Nema nikakvih naznaka da bi moglo doći do odlaganja", kratko je izjavio Bilić.... »\nB92: Helios možda ne putuje u Novi Sad\nZa nekoliko dana ugovor o organizacijiOpština Budva će tokom narednih nekoliko dana zaključiti ugovor sa agencijom koja će preuzeti organizovanje koncerta Madone na Jazu. Kako je Beti rečeno u Opštini, tada će se znati i ime agencije koja će preuzeti finansiranje gostovanja Madone koje predviđeno za leto.... »\nB92: Madona u Budvi, uskoro ugovor\nRadujko direktor „Telekoma Srbija“\nUpravni odbor „Telekoma Srbija“ jednoglasno je za generalnog direktora ovog, najprofitabilnijeg srpskog preduzeća, imenovao Branka Radujka, dosadašnjeg generalnog sekretara predsednika Srbije. Sednici su prisustvovali svi članovi UO - predsednik profesor Dragor Hiber (DS), potom Ivica Stevanić... »\nPOČINJE SUĐENJE „NAFTNOJ MAFIJI“\nBEOGRAD - Optužnica protiv grupe okrivljenih za šverc goriva, poznate kao naftna mafija, koja se tereti da je oštetila državu za 97 miliona evra, stupila je na pravnu snagu i uskoro bi trebalo da bude zakazano suđenje, izjavila je portparol Posebnog odeljenja Okružnog suda u Beogradu. Specijalno... »\nVečernje novosti: ''Naftna mafija'' za sud


OD SRBIJE JOŠ 5.000 DOZA VAKCINA – TVSA.BA\nNedjelja, 26 Juna, 2022 3:22\nNaslovna/Vijesti/Bosna i Hercegovina/OD SRBIJE JOŠ 5.000 DOZA VAKCINA\nOD SRBIJE JOŠ 5.000 DOZA VAKCINA\nPetak, 12 Marta 2021, 15:04\nFederacija BiH danas će dobiti od Srbije još 5.000 doza vakcina protiv virusa korona AstraZeneca. Potvrđeno je to iz Ministarstva civilnih poslova BiH. Iz ovog Ministarstva navode da riječ o vakcinama namijenjenim za vakcinisanje zdravstvenih radnika u FBiH. Dodaju da će stići i dodatnih 10.000 doza vakcina za revakcinaciju onih medicinskih radnika koji budu vakcinisani. Vakcine za revakcinaciju će doći u roku predviđenom za revakcinaciju.\nVAKCINACIJA U JU DOM ZDRAVLJA KS I KCUS-u\nDELIĆ: NADOKNADA PRIVREDNICIMA


Bekman Dirkes: Politika DPS doprinosi stabilnosti država regiona na zajedničkom putu ka EU i NATO - CdM\nBekman Dirkes: Politika DPS doprinosi stabilnosti država regiona na zajedničkom putu ka EU i NATO\nCrna Gora se godinama prepoznavala po ulozi faktora stabilnosti u regionu Zapadnog Balkana, a tome je doprinosila i jasna politika Demokratske partije socijalista po pitanju učlanjenja zemlje u Evropsku uniju i NATO, kazao je direktor fondacije Konrad Adenauer za Crnu Goru i Srbiju Norbert Bekman Dirkes.\nKako je saopšteno iz DPS-a, predsjednik Kluba poslanika te partije Danijel Živković i poslanik Andrija Nikolić sastali su se sa Bekman Dirkesom i Sanijom Šljivančanin, koordinatorkom fondacije Konrad Adenauer za Crnu Goru.\nBekman Dirkes je ocijenio da je, u ovom trenutku, spremnost proevropskih političkih snaga na dijalog veoma važna za stabilnost Crne Gore i brzinu pridruživanja EU.\n“Živković i Nikolić podsjetili su Dirkesa da je Crna Gora nakon parlamentarnih imala mirnu i demokratsku tranziciju vlasti i na taj način potvrdila snažnu privrženost vrijednostima EU. Oni su ocijenili da je Crna Gora, do trenutka konstituisanja nove vladajuće većine u međunarodnoj javnosti bila prepoznata kao faktor stabilosti na Zapadnom Balkanu, što se danas ne može reći”, navode u DPS-u.\nKako dodaju, Živković i Nikolić su sa žaljenjem konstatovali da heterogena vladajuća koalicija nije u stanju da obezbijedi demokratski politički ambijent i uslove za ubrzavanje procesa reformi.\n“Zaključili su da u Crnoj Gori treba jasnije definisati proevropsku političku platformu, oko koje bi se okupile sve građanske snage, i iz vlasti i iz opozicije, jer bi to, kako tvrde, bilo u interesu građana, koji su većinski za učlanjene naše države u EU. Na sastanku je istaknut značaj koji Fondacija Konrad Adenauer ima za region povodom unaprijeđenja demokratskih procesa”, zaključuju u Demokratskoj partiji socijalista.\nTagsAndrija Nikolić Danijel Živković Demokratska partija socijalista DPS Evropska unija EU Fondacija Konrad Adenauer NATO Norbert Bekman Dirkes Sanija Šljivančanin\nRekoste li mu nikad vise dps\nDps ,Spd ,Sd, LP,21maj,PKS,BS,Albanci i ostale manjine svi zajedno za jednu zemlju koju imamo\nSvi protiv svetosavaca\nU Spuz ….


EU podržava dogovor Beograd-Priština u skladu s međunarodnim pravom | EurActiv Srbija\nEU podržava dogovor Beograd-Priština u skladu s međunarodnim pravom\nObjavljeno : 31.08.2018.\t Tweet\nVisoka predstavnica EU Federika Mogerini izjavila je 31. avgusta da će Unija podržati svaki dogovor Begrada i Prištine koji je u skladu s međunarodnim pravom i evropskim pravnim tekovinama. Ona je u Beču rekla i da Evropska komisija želi da završi pregovore Beograda i Prištine u narednim mesecima, pre kraja mandata Komisije. Na istom skupu nemački ministar spoljnih poslova izrazio je sumnjičavost prema raspravi o mogućoj razmeni teritorija između Srbije i Kosova.\nMogerini je rekla da je važno zaštiti one koji rade na dogovoru. "Zato neću komentarisati o pozicijama iznesenim iza zatvorenih vrata", dodala je ona i navela da neće izneti ni mišljenja s neformalnog sastanka.\n"Videla sam za stolom veoma snažnu podršku dijalogu, posvećenosti i angažovanosti (Aleksandra) Vučića i (Hašima) Tačija u ovom delikatnom trenutku", rekla je šefica evropske diplomatije.\nOna je dodala da ima teškoća u dijalogu i da to nikada nije krila, ali da ceni posvećenosti i odlučnost za rešavanje jednog od najtežih, najkomplikovanijih i bolnijih tenzija u Evropi.\nEvropski komesar za proširenje Johanes Han rekao je pak pre sastanka da svaki dogovor između Srbije i Kosova treba da dopriense miru i stabilnosti Zapadnog Balkana, kao i da je ostvaren napredak oko dogovora između Srbije i Kosova mada je suviše rano da se govori o detaljima.\n"Dogovor između Srbije i Kosova treba da razrade vođe obe zemlje. Ostvaren je napredak ali je suviše rano da se razgovara o detaljima. Jasno je da bilo kakav sporazum mora da doprinese miru i stasbilnosti u regionu Zapadnog Balkana," rekao je Han, prenosi njegova portparolka na Tviteru.\nMeđutim, nemački ministar spoljnih poslova Haiko Mas izrazio je sumnjičavost prema rasrpavi o mogućoj razmeni teritorija između Srbije i Kosova.\n"Mi verujemo da bi to moglo da otvori suviše starih rana u opštoj javnosti. I zato smo vrlo skeptični", rekao je Mas pri dolasku na neformalni sastanak ministara spoljnih posova EU u Beču, prenosi se na Tviter nalogu nemačkog ministarstva spoljnih poslova.\nMas je rekao da Nemačka želi kredibilnu perspektivu za članstvo zemalja Zapadng Balkana u EU. "Moramo da nastavimo da nudimo veliku pomoć za potrebne reforme", kazao je on.\nDačić: Još je rano da se kaže da li će i kada će biti kompromisa\nMinistar spoljnih poslova Srbije Ivica Dačić izjavio je u Beču da je još rano da se kaže da li će uopšte biti kompromisa između Beograda i Prištine.\nUoči neformalnog sastanka ministara spoljnih poslova EU kojem prisustvuju i predstavnici zemalja kandidata, Dačič je rekao da je "Srbija posvećena tome da se dođe do kompromisa između Beograda i Prištine".\n"Međutim, veoma je rano govoriti kada će to biti i da li će uopšte doći do kompromisnog rešenja pošto nisam siguran da i druga strana to želi", rekao je Dačić.\nOn je dodao da je kompromis u najboljem interesu i srpskog i albanskog naroda.\n"Smatramo da bi to doprinelo stabilnosti čitavog regiona. To bi naravno značilo i otvoreni put u smislu evropskih integracija i članstva u EU", rekao je Dačić.\nFoto: EK/Video: Evropski savet


Greške u finansijskim izveštajima iznose 441 milijardu dinara, dok nepravilnosti u poslovanju iznose 10 milijardi dinara, rekao je predsednik DRI i generalni državni revizor Duško Pejović, predstavljajući Izveštaj o radu DRI za 2019. godinu na sednici Odbora za finansije, republički budžet i kontrolu trošenja javnih sredstava Narodne skupštine, održanoj u Skupštini opštine Vračar.\nOn je naglasio da je glavni uzrok nepravilnosti nedovoljno funkcionisanje sistema finansijskog upravljanja i kontrole i interne revizije, nepravilnosti u postupcima javnih nabavki, obračuna plata i zarada, kao i u evidenciji i popisu imovine i obaveza.\nKada je u pitanju sistem finansijskog upravljanja i kontrole, od ukupno 159 subjekata revizije, nedostaci u sistemu internih kontrola otkriveni su kod 55 odsto subjekata, dok interna revizija nije uspostavljena na odgovarajući način kod 57 odsto korisnika javnih sredstava, rekao je Pejović, navodi se u saopštenju DRI.\nKako se precizira, ukupan iznos revidiranih ugovora nakon sprovedenih postupaka javnih nabavki iznosi 29,20 milijardi dinara i revidiran je u revizijama pravilnosti poslovanja u iznosu od 19,66 milijardi dinara i u revizijama finansijskih izveštaja i pravilnosti poslovanja u iznosu od 9,54 milijardi dinara.\nUtvrđene su nepravilnosti u visini od 2,82 milijardi dinara ili 9,7 odsto što, dodaje se, znači da je svaki deseti dinar, u javnim nabavkama koje su revidirane, nepravilno potrošen.\nGlavne nepravilnosti u postupcima javnih nabavki odnose na to da su u konkursnoj dokumentaciji određeni (dodatni) uslovi za učešće u postupku javne nabavke koji nisu u logičkoj vezi sa predmetom nabavke u iznosu od 599,15 miliona dinara, kao i da pozivi za podnošenje ponuda i obaveštenja o zaključenju ugovora nisu objavljivana na Portalu javnih nabavki u propisanom roku ili nisu objavljeni uopšte u iznosu od 594,07 miliona dinara.\nTakođe, nepravilnosti u postupcima javnih nabavki odnose se i na to da su izvršeni rashodi i izdaci bez sprovedenog postupka javne nabavke, a da pri tom nisu postojali razlozi za izuzeće od primene Zakona o javnim nabavkama u iznosu od 306,69 miliona dinara, kao i da su zaključeni ugovori u kojima je izvršeno narušavanje načela javnih nabavki u iznosu od 202,24 miliona dinara...\nPrema rečima Pejovića, DRI je tokom 2019. godine izradila 133 izveštaja o reviziji finansijskih izveštaja, 60 izveštaja o pravilnosti poslovanja, sedam izveštaja o reviziji finansijskih izveštaja i pravilnosti poslovanja, 12 izveštaja o reviziji svrsishodnosti poslovanja, 29 izveštaja o reviziji odazivnih izveštaja i 264 poslereviziona izveštaja, što čini ukupno 505 revizorskih proizvoda.\nU izveštajima o reviziji DRI je subjektima dala 1.970 preporuka kako bi greške i nepravilnosti, uočene tokom sprovođenja revizije, bile otklonjene, u izveštajima o reviziji finansijskih izveštaja i pravilnosti poslovanja 1.221 preporuka, u izveštajima o reviziji pravilnosti poslovanja 420, a u izveštajima o reviziji svrsishodnosti poslovanja 229 preporuka.\nKada je reč o efektima sprovedenih revizija, ostvareni su finansijski efekti u iznosu od 168,69 miliona dinara (36,1 miliona dinara povećanje prihoda i 132,59 miliona dinara smanjenje rashoda), izvršeno usklađivanje poslovanja sa propisima za preko 103 miliona dinara i evidentirana imovina od preko 510 milijardi dinara.\nU saopštenju se navodi da je DRI tokom prošle godine podnela 256 zahteva za pokretanje prekršajnog postupka, 12 prijava za privredni prestup, 33 krivične prijave i 47 informacija nadležnim tužilaštvima.\nTokom sednice Odbora, Pejović je predstavio i Izveštaj o reviziji konsolidovanih finansijskih izveštaja završnog računa budžeta Gradske opštine Vračar za 2019. godinu.\nPrema njegovim rečima, jedino su ta opština i AP Vojvodina dobile pozitivno mišljenje od strane DRI i njihovi izveštaji poštuju postojeće propise i ispunjavaju postavljene standarde izveštavanja.\nČlanovi Odbora razmotrili su i usvojili Izveštaj o radu Državne revizorske institucije za 2019. godinu sa Predlogom zaključaka, koje upućuju Narodnoj skupštini na razmatranje i odlučivanje.\nPredsednica Odbora Aleksandra Tomić istakla je da se održavanjem sednica van sedišta Narodne skupštine ispunjavaju obaveze Odbora predviđene Programom reforme upravljanja javnim finansijama - da Odbor razmatra izveštaje DRI o revizijama pojedinačnih korisnika javnih finansija.\nSednice odbora van sedišta Narodne skupštine održavaju se uz podršku Programa Ujedinjenih nacija za razvoj (UNDP) i Švajcarske agencije za razvoj i saradnju (SDC), u okviru projekta "Jačanje nadzorne uloge i javnosti u radu Narodne skupštine", dodaje se u saopštenju.


USTAV RS: Udruženje sudijskih i tužilačkih pomoćnika protivi se rešenju da Pravosudna akademija postane ustavna kategorija i neophodna stepenica ka pravosudnoj funkciji\nPravosudna akademija i njena uloga u procesu izbora sudija i tužilaca od samog osnivanja predmet je rasprava u pravničkim krugovima.\nNeretko se odgovori u ovim sporovima traže i od Ustavnog suda, što može, kao u nedavnom slučaju, da dovede i do blokade izbora zamenika tužilaca na neodređeno vreme. Stoga nije iznenađujuće što se, u kontekstu predstojećih izmena Ustava Republike Srbije ("Sl. glasnik RS", br. 98/2006 - dalje: Ustav), razvila slična diskusija o eventualnom položaju Pravosudne akademije u najvišem pravnom aktu.\nPredstavnici Udruženja sudijskih i tužilačkih pomoćnika (USTP) se kategorički protive rešenju da Pravosudna akademija postane ustavna kategorija i neophodna stepenica ka pravosudnoj funkciji.\n- Jedini kontinuirani zahtev evropskih institucija, koji je uslov za napredovanje u pregovorima i zatvaranje Poglavlja 23 jeste depolitizacija izbora sudija i javnih tužilaca. Pravosudna akademija u postojećem obliku predstavlja smetnju na tom putu - navodi Jelena Gajić, predsednica USTP-a.\nPrema njenim rečima, glavni problem sa ovom institucijom, na koji je ukazivao i Savet za borbu protiv korupcije, jeste pitanje selekcije polaznika početne obuke i organizacije prijemnog ispita.\n- Merila za izbor članova komisija za prijemni ispit na početnu obuku, za početnu obuku i za završni ispit nisu predviđena statutom PA, način selekcije kandidata za prijem na početnu obuku je nedovoljno određen i arbitraran... što stvara mogućnost za zloupotrebe, donošenje odluka na osnovu subjektivnog utiska ili spoljnih pritisaka, kao što su partijska poznanstva ili rodbinske veze - navodi Gajić i dodaje da je diskutabilna i regrutacija predavača.\nOna ističe da ne postoji pravno utemeljenje da se Pravosudna akademija ubacuje u Ustav i na taj način neopravdano izjednači sa Visokim savetom sudstva i Državnim većem tužilaštva.\n- Kako je ex lege PA dato u nadležnost da sprovodi edukaciju sudskog i tužilačkog osoblja postavlja se pitanje razloga i vrste nadležnosti za njeno uvrštavanje u Ustav. Dovođenje u ravan sa DVT-om i VSS-om nema utemeljenje, jer su to državni organi koji imaju ustavom poverena ovlašćenja u pogledu garancije nezavisnosti i samostalnosti sudija, odnosno samostalnost javnih tužilaca i njima je inherentno da biraju sudije i tužioce - kaže Gajić i napominje da, uz navedene manjkavosti, akademija u skorije vreme ne može da predstavlja "lek" za depolitizaciju pravosuđa.\nS druge strane, u Alumni klubu Pravosudne akademije napade vide kao neutemeljene i zasnovane na izmišljenim činjenicama. U pitanju su, kako kaže Siniša Trifunović, predsednik Alumni kluba PA, pokušaji retrogradnih struja da konzerviraju postojeće stanje u pravosuđu u koje ne veruje preko 70 odsto građana Srbije.\n- Pravosudna akademija je danas jedina brana protiv politizacije, nepotizma i kronizma u pravosudnom sistemu, a VSS i DVT koji predlažu nove sudije i tužioce nisu zaslužili poverenje građana i javnosti, što proizlazi iz izveštaja Zaštitnika građana za 2016. godinu, kao i iz činjenice da nijedan konkurs za izbor zamenika tužilaca nije prošao bez intervencije Poverenika za informacije od javnog značaja Rodoljuba Šabića, jer DVT uporno skriva ključne podatke o kandidatima koje predlaže - navodi Trifunović.\nOn lek protiv društvenih anomalija vidi u uređivanju izbora sudija i tužilaca u Ustavu, "jer se konačno mora stati na kraj daljem urušavanju poverenja građana u izbor sudija i tužilaca".\nUdruženja građana koja imaju višegodišnje iskustvo u oblasti prava i pravosuđa izrazili su zabrinutost zbog načina na koji se odvija uključivanje stručne i šire javnosti u postupak promene Ustava. "Smatramo da je potrebno da predstavnici Vlade i Ministarstva pravde bez odlaganja otvore javnu raspravu o promenama Ustava, u koju će uključiti ne samo odabrana udruženja građana, već i druga udruženja, institucije, pojedince i najvažnije - građane. Pozivamo Ministarstvo pravde da objavi nacrt promena Ustava, o kome bi bilo moguće raspravljati", navodi se u zajedničkom saopštenju Društva sudija, Udruženja tužilaca, Beogradskog centra za ljudska prava, CEPRIS-a i YUCOM-a.\nPrema njihovom rečima, Ministarstvo pravde se samo bavilo prikupljanjem stavova udruženja građana o potrebnim promenama Ustava, dok su građani van udruženja u potpunosti isključeni iz ovih konsultacija. "Ovakav pristup ukazuje na to da će odluke o predlogu za promenu Ustava biti donete u uskom krugu zvaničnika Vlade, kao i da postoji namera da održane i krugu planirane konsultacije budu predstavljene kao javna rasprava - što one nisu ni po obimu, ni po sadržaju", navodi se u saopštenju.\nNaredni okrugli sto u okviru konsultacija o izmenama Ustava u delu koji se odnosi na pravosuđe biće održan u Kragujevcu 26. septembra 2017. godine.\nIzvor: Vebsajt Danas, V. Jeremić, 07.09.2017.


Ovo su novi brojevi telefona i veb stranice, a tiču se korona virusa: Za sva pitanja pozovite 19819 - Telegraf.rs\n24/03/20 | 17:44\nRadno vreme operatera je svakim danom od 8 do 22 časa\nRadno vreme operatera je svakim danom od 8 do 22 časa, dok će građani imati mogućnost da se 24 sata dnevno upoznaju sa informacijama u vezi sa virusom COVID-19.\nJedinstveni broj za pomoć starijima\nVlada Republike Srbije uspostavila je i jedinstveni kontakt centar za pomoć starim licima na broju 19920. Pozivanjem ovog broja, građani se mogu obratiti za pomoć po pitanju namirnica, lekova i drugog u gradskim i opštinskim centrima u kojima se angažuju volonteri.\nPozivanje kontakt centra 19920 je besplatno za korisnike svih mreža, bilo da se radi o fiksnim ili mobilnim operatorima.\nKreveti na Sajmu, Foto: Tanjug/AP/Darko Vojinović\nPomoć i preko Vibera\nU saradnji sa kompanijom Rakuten Viber CEE, Vlada Republike Srbije pokrenula je na Viber platformi automatski info servis COVID-19 Info, kako bi građani dobili proverene informacije, važne novosti i odgovore na pitanja u vezi sa COVID-19.\nGrađani ovom servisu mogu da pristupe preko Viber aplikacije ili linka na zvaničnom sajtu www.covid19.rs. Dodatno, svi korisnici Viber aplikacije će uskoro dobiti i posebnu poruku sa linkom za komunikaciju sa COVID-19 Info servisom, gde izborom odgovora iz ponuđenih menija ili postavljanjem sopstvenih pitanja mogu dobiti informacije koje ih interesuju.\nVlada je takođe uspostavila nacionalnu platformu za prijavu volontera na adresi www.budivolonter.gov.rs . Svi građani koji ne spadaju u rizičnu grupu i žele da pomognu našim najstarijim sugrađanima i drugim rizičnim grupama stanovništva, mogu se prijaviti popunjavanjem prijave na sajtu www.budivolonter.gov.rs ili besplatnim pozivanjem kontakt centra COVID-19 na broj 19819 svakim danom od 08 do 22 časa.\nVolonteri, Foto: Tanjug/Gradska opština Zemun\nKontakt centar inspekcije\nDanas je, takođe, počeo sa radom i Kontakt centar za republičke inspekcije. Građani i privreda od danas mogu da prijave nezakonito podizanje cena životnih namirnica, lekova, medicinskih sredstava i zaštitne opreme na broj 011/6350-322 ili putem sajta inspektor.gov.rs.\nOpomena roditeljima koji šalju decu da starijima kupe hleb: Volonteri ovoga moraju da se pridržavaju\n(UŽIVO) Broj zaraženih od korona virusa u svetu premašio 400.000: U Britaniji umrlo još 86 osoba


Nemačka policija demantuje Dačića i Informer - Raskrikavanje\nIzvorni članak je objavljen 20.02.2019. (Informer)\nNemačka policija demantuje Dačića i Informer\n20.02.2019. Jelena Đorđević Foto: Printscreen / YouTube\nNaslovne strane tabloida su ovih dana najviše posvećene smrti pevača Šabana Šaulića koji je preminuo nakon zadobijenih povreda u teškoj saobraćajnoj nesreći u Nemačkoj. Tako današnji Informer tvrdi da „nemačka policija sumnja da je po nečijem nalogu pijani vozač izazvao udes i time usmrtio pevača“ pozivajući se na nemački list Vestfalen blat. U sličnom maniru, naslovna strana Srpskog telegrafa „otkriva“ da su lekari ubili Šabana. Međutim, list Vestfalen blat u svojim tekstovima o smrti ovog pevača ne spominje sumnju policije da je u pitanju namerno ubistvo, a iz nemačke policije za Raskrikavanje demantuju da takva sumnja postoji.\nInformer tvrdi da Vestfalen Blat piše da „policija u Nemačkoj istražuje da li je na Šabana Šaulića izvršen atentat u nedelju ujutru na autoputu kod Bilefelda“.\nMeđutim, nemački list Vestfalen blat u nekoliko tekstova o saobraćajnoj nesreći u kojoj je povređen Šaban Šaulić nije preneo ništa slično ni tvrdio da postoji sumnja da je u pitanju ubistvo.\nNa pitanja Raskrikavanja nemačkoj policiji da li istražuju mogućnost da je neko namerno ubio Šabana Šaulića, kao i da li postoji sumnja za to, odgovoraju da “policija istražuje ovu saobraćajnu nesreću posle koje je pevač umro i da nema sumnje da ga je neko namerno ubio”.\nU saopštenju nemačke policije koje opisuje ovu tešku saobraćajnu nesreću koja se desila u prošlu nedelju, navodi se da je vozač koji je izazvao nesreću bio u alkoholisanom stanju kao i da je zadobio lakše povrede, dok su tri osobe u drugom automobilu tada teško povređene. Vozač i Šaulić koji je bio suvozač podlegli su ozbiljnim povredama.\nŠaban Šaulić je preminuo u bolnici, što je srpskim tabloidima dalo povoda da posumnjaju da su možda nemački doktori odgovorni za njegovu smrt.\nTako Srpski telegraf na naslovnici tvrdi da ima šokantno otkriće i da su lekari ubili Šabana, kao i da je nemačko tužilaštvo hitno naložilo obdukciju kako bi se utvrdio pravi uzrok smrti.\nNeutemeljene tvrdnje o tome da je Šaulić preminuo nakon što su mu lekari na licu mesta dali nešto da popije izneo je anonimni sagovornik Srpskog telegrafa iz Nemačke, ali i ministar spoljnih poslova Ivica Dačić.\nDačić je u emisiji “Ćirilica” na Hepi televiziji izjavio da je Šaulić posle nesreće bio loše, ali svestan, a da se nakon sredstva za uspavljivanje koje je dobio od lekara, više nije probudio.\nIako je kardiolog i bivši direktor Kliničkog centra Srbije Miljko Ristić za Srpski telegaf rekao da sedativ koji je Šaulić dobio nije mogao ni da pomogne ni da odmogne, to ovaj tabloid nije sprečilo da sa sigurnošću optuži nemačke lekare za ubistvo.\nApelacioni sud u Beogradu ukinuo je presudu kojom je sin Željka Mitrovića, Aleksandar, oglašen ...\nŠest godina nakon što je Aleksandar Mitrović, sin Željka Mitrovića, kolima usmrtio sedamnaestog...


Putin u posjeti Siriji\nPripadnik ruske vojne policije stoji između postera sirijskog i ruskog predsjednika u Siriji, mart 2018.\nRuski predsjednik Vladimir Putin nalazi se u posjeti Siriji tokom koje se susreo sa zvaničnicima te zemlje, uključujući predsjednika Bašara al Asada, saopštili su sirijski državni mediji i glasnogovornik Kremlja, prenosi AP.\nSmrt generala revolucionarne garde Kasema Sulejmanija potaknula je pozive širom Irana na osvetu protiv Amerike.\nAmeričke trupe nalaze se na istoku Sirije, čime ova zemlja postaje potencijalno mjesto sukoba sa Iranom.\nGlasnogovornik Kremlja, Dmitri Peskov saopštio je da je Putin posjetio rusko zapovjedno mjesto u Damasku i tamo se sastao sa predsjednikom Bašarom al Asadom. Ovoj dvojici lidera predstavljeni su vojni izvještaji o situacijama u različitim dijelovima Sirije.\nU svom razgovoru sa Asadom, Putin je rekao da "je prekrivena ogromna razdaljina u smislu vraćanja državnosti i teritorijalnog integriteta Sirije", izjavio je Peskov.